text:
66/2016. (HK 8.) HM KÁT–HVKF együttes intézkedése a személy és vagyonbiztonság növelése céljából a katasztrófavédelmi beavatkozások hatékonyságának fokozásáról szóló KEHOP-1.6.0. felhívás keretében megvalósuló, a Magyar Honvédség Egészségügyi Központ katasztrófa-egészségügyi képességének fejlesztése projekt előkészítésének és végrehajtásának feladatairól.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (1) bekezdése, valamint a honvédelemről és a Magyar Honvédségről,
valamint a különleges jogrendben bevezethető intézkedésekről szóló 2011. évi CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet 6. § (1) bekezdés 1. pontja és 11. § (3) bekezdése
alapján – figyelemmel az Európai Unió 2014–2020-as
programozási időszak forrásainak tárca szintű tervezésével és felhasználásával kapcsolatos feladatok végrehajtásáról szóló 24/2014. (III. 31.) HM utasításban foglaltakra –
az alábbi
együttes intézkedést adjuk ki: 1. Általános rendelkezések 1. Az együttes intézkedés hatálya a Honvédelmi Minisztériumra (a továbbiakban: HM), a honvédelemért felelős miniszter (a továbbiakban: miniszter) közvetlen alárendeltségébe tartozó szervezetekre, a miniszter irányítása
alá tartozó központi hivatalokra, valamint a Magyar
Honvédség (a továbbiakban: MH) katonai szervezeteire
(a továbbiakban együtt: honvédelmi szervezetek) terjed ki.
2. A személy- és vagyonbiztonság növelése céljából
a katasztrófavédelmi beavatkozások hatékonyságának fokozásáról szóló Környezet és Energiahatékonysági Program (a továbbiakban: KEHOP) 1.6.0. felhívás (a továbbiakban: felhívás) keretében megvalósuló, a Magyar Honvédség Egészségügyi Központ (a továbbiakban: MH EK)
katasztrófa-egészségügyi képességének fejlesztése (a továbbiakban: projekt) célja a Honvédelmi Katasztrófavédelmi Rendszer (a továbbiakban: HKR) egyes egészségügyi beavatkozó csoportjai képességeinek összehangolt
fejlesztése. A projektben érintett HM szervek, honvédelmi
szervezetek a kapcsolódó feladataikat úgy látják el, hogy a
projekt megvalósulása támogassa a KEHOP-ban meghatározott eredmények elérését, hozzájáruljon az érintett lakosság emelt szintű katasztrófa-egészségügyi ellátásához.
3. A projekt megvalósítása során elvárás, hogy annak
eredményeként a HKR egészségügyi beavatkozó csoportok hatékonyságának növelése a rendszer egészének hatékonyságát, kompatibilitását növelje. A projektben érintett
HM szervek, honvédelmi szervezetek együttműködnek
annak érdekében, hogy a fejlesztéssel javuljon az MH
meglévő egészségügyi katasztrófavédelmi beavatkozó képessége, új képességekkel egészüljön ki elsősorban az immunizáció és a sugár-egészségügyi biztonság területein,
ezzel a projekt járuljon hozzá az érintett lakosság emelt
szintű katasztrófa-egészségügyi ellátásának eléréséhez.
4. A projekt végrehajtása során az érintett HM szervek,
honvédelmi szervezetek kiemelt figyelmet fordítanak arra,
hogy a projekt – a felhívásban rögzített szakpolitikai célok
teljesítésével, a Támogatási Szerződésben (a továbbiakban: TSZ) rögzített célérték elérésével – közvetetten hozzájáruljon a KEHOP indikátorai közül hozzájárul a lakosság személy- és vagyonbiztonságának növelése érdekében
kialakítandó magasabb minőségű katasztrófavédelemi
tevékenységhez eléréséhez.
5. Az érintett HM szervek, honvédelmi szervezetek a
projektet a KEHOP irányító hatósági feladatait ellátó
Nemzeti Fejlesztési Minisztérium Környezeti és Energiahatékonysági Operatív Programokért Felelős Helyettes
Államtitkársággal (a továbbiakban: IH) és a Belügyminisztériummal (a továbbiakban: szakpolitikai felelős)
szoros együttműködésben valósítják meg.
2. A projekt irányítása, a projektben érintett szervezetek
feladatai, jogkörei, felelőssége
6. Az Európai Unió 2014–2020-as programozási időszak forrásainak tárca szintű tervezésével és felhasználásával kapcsolatos feladatok végrehajtásáról szóló
24/2014. (III. 31.) HM utasítás (a továbbiakban: HM utasítás) 6. § (7) bekezdésében meghatározott feladatokat projektszponzorként a HM védelemgazdaságért felelős helyettes államtitkára látja el.
7. A HM utasítás 6. § (6) bekezdése alapján Projekt Irányító Bizottság (a továbbiakban: PIB) kerül létrehozásra,
melynek vezetője az MH EK parancsnoka, és tagjai:
a) a HM Gazdasági Tervezési és Szabályozási Főosztály
(a továbbiakban: HM GTSZF) Erőforrás és Védelmi Költségvetés Tervezési Osztály osztályvezetője és
b) a HM Tervezési és Koordinációs Főosztály (továbbiakban: HM TKF) főosztályvezetője.
8. A PIB ülésein a titkári teendőket – tagság és szavazati
jog nélkül – a projektkoordinátor látja el.
9. A PIB tagjait rendkívüli esetben döntési jogkörrel felruházott helyettes is képviselheti, amiről a meghívó kézhezvételét követően a tagot delegáló HM szerv vezetője
írásban, a helyettesítés indokának megjelölésével tájékoztatja a PIB vezetőjét.
10. A kedvezményezett szervezet az MH EK. 11. A projektmenedzsment tagjai:
a) projektmenedzserként egy, az MH EK
b) projektkoordinátorként egy, a HM GTSZF,
c) projekt pénzügyi koordinátorként egy, a HM Véde
lemgazdasági Hivatal (a továbbiakban: HM VGH),
d) szakmai koordinátorként egy, az MH EK,
e) gazdasági vezetés képviselőjeként egy, az MH EK,
f) projekt segítőként egy, az MH EK,
g) projekt műszaki vezetőként egy, az MH EK,
h) projekt logisztikai vezetőként egy, az MH EK és
i) projektadminisztrátorként egy, a HM VGH
vezetője által delegált személy. 12. A projektmenedzsmentbe megfelelő szaktudással és
tapasztalattal rendelkező személyek delegálhatóak azzal,
hogy a kijelöléskor kiemelt figyelemmel kell lenni arra,
hogy a projekt sikeres végrajtásához szükséges kapacitás
rendelkezésre álljon.
13. A projektszponzor a projekt felsővezetői szintű támogatója, az állami vezetők felé annak képviselője, aki a
szervezeti és a projektfolyamatok, érdekek összehangolására, az erőforrások biztosítására saját hatáskörben intézkedni, illetve a hatáskörét meghaladó kérdésekben állami
vezetői intézkedést kezdeményezni jogosult és
a) biztosítja a projekt sikerességéhez szükséges szabályozói környezetet és feltételrendszert,
b) a jelentési rendszer fenntartásával biztosítja a projekt
ellenőrzött végrehajtását,
c) döntési jogkörrel rendelkezik a hatáskörébe tartozó,
a PIB hatáskörét meghaladó vagy annak döntéshozatali eljárásában konszenzusos döntést nem eredményező kérdésekben,
d) döntést kezdeményezhet a hatáskörébe nem tartozó,
a PIB hatáskörét meghaladó vagy annak döntéshozatali eljárásában konszenzusos döntést nem eredményező kérdésekben a hatáskörrel rendelkező állami vezetőnél,
e) teljesült mérföldkövenként értékeli a projektmenedzser tevékenységét, javaslatot tesz díjazására,
f) egyetértési jogköre van a projekt létét érintő, így különösen a TSZ megkötésére, módosítására, megszüntetésére vonatkozó, a kedvezményezett szervezet vezetője hatáskörébe tartozó döntések tekintetében és
g) felelős a jogkörei rendeltetésszerű gyakorlásáért, feladatainak sikeres végrehajtásáért.
14. A PIB
a) feladata a jelentési rendszer útján felügyelni a projekt
előrehaladását, kitűzött céljainak megvalósulását, szabályosságát és eredményességét, b) feladata a projekt keretein belül kezelni az annak végrehajtása során kialakuló konfliktushelyzeteket,
c) döntési jogkörrel rendelkezik a tagjai hatáskörébe
tartozó, a projektmenedzsment hatáskörét meghaladó
vagy annak döntéshozatali szintjén vitásként fennmaradó
kérdésekben,
d) döntést kezdeményezhet a tagjai hatáskörébe nem
tartozó, a projektmenedzsment hatáskörét meghaladó
vagy annak döntéshozatali szintjén vitásként fennmaradó
kérdésekben a projektszponzornál és
e) felelőssége kiterjed a jogkörei rendeltetésszerű gyakorlására, feladatainak sikeres végrehajtására.
15. A PIB tagjait delegáló HM szervek, honvédelmi
szervezetek
a) feladata a projekthez történő hozzájárulás révén stratégiai szinten biztosítani a projekt működési feltételeit,
ezen belül kiemelten a projektmenedzsmenthez szükséges
emberi erőforrást, szakértelmet,
b) vezetői gondoskodnak a projekthez rendelt személyek rendelkezésre állásáról, ennek keretében a delegált
személyek távolléteit a projektmenedzserrel egyeztetve
engedélyezik, ideiglenes helyettesítésükre, illetve a tartós
akadályoztatás esetén új személy delegálására intézkednek és
c) felelősek azért, hogy a projekt célkitűzései összhangban legyenek a projekthez kapcsolódó szakmai koncepciókkal, stratégiákkal, és a kedvezményezett szervezet, valamint a HM célkitűzéseivel.
16. A kedvezményezett szervezet vezetője a projekt sikeres megvalósításának elsődleges felelőse, aki a projekt
egésze tekintetében
a) a projekt hivatalos képviselője, ennek keretében kizárólagos joggal jogosult a TSZ és módosításai aláírására,
b) a TSZ és módosításai aláírásával elfogadja a projekt
kereteit, illetve annak változásait, ideértve különösen a
projekt hatókörét, céljait, a kapcsolódó költségkereteket és
határidőket, valamint a projekt indikátorait, teljesítendő
szakpolitikai mutatóit,
c) a jogszabályok, a közjogi szervezetszabályozó eszközök és a kedvezményezett szervezet belső rendelkezései
szerint gondoskodik a pénzügyi ellenjegyzési, a kötelezettségvállalási, a teljesítés igazolására vonatkozó, az érvényesítési és az utalványozási jogkör gyakorlásáról, gyakoroltatásáról,
d) a projekt beszerzéseihez kapcsolódó teljesítésigazolások tekintetében biztosítja a projektmenedzser javaslattételi, egyetértési jogkörének gyakorlását,
e) biztosítja a kedvezményezett szervezet és a projektmenedzsment közötti folyamatos együttműködést,
f) a projekt keretében biztosított források terhére történő
munkakörön belüli célzott szolgálatteljesítési idő-, munkaidő-felhasználás, többletfeladat elrendelésével, célfeladat kiírásával, megbízási jogviszony létesítésével gondoskodik a projekthez szükséges szaktudás és humánkapacitás rendelkezésre állásáról, ezen belül kiemelten a projekt irányításához szükséges személyi feltételeknek a HM
közigazgatási államtitkára döntésén alapuló megteremtéséről,
g) felügyeli a projekt előrehaladását, biztosítja az ahhoz
szükséges erőforrások rendelkezésre állását,
h) a kedvezményezett szervezet belső szabályozóinak
módosításával biztosítja a projektmenedzser részére a projekt adminisztrációjához szükséges feltételeket,
i) részt vesz a projektet érintő ellenőrzésekben és
j) felelős a jogkörei rendeltetésszerű gyakorlásáért,
a projekt sikeres és szabályos végrehajtásáért. 17. A projektmenedzser a projekt egyszemélyi vezetője,
aki a projekt egésze tekintetében
1. a kedvezményezett szervezet vezetőjének jogszabályban, közjogi szervezetszabályozó eszközben és belső
rendelkezésben meghatározott jogköreit nem csorbítva
képviseli a projektet az IH felé, a projekthez kötődő kommunikáció és rendezvények során,
2. a projekt elsődleges döntéshozója és döntés-előkészítője, ebben a szerepkörében döntési jogkörrel bír a
TSZ-ben rögzített célok és indikátorok eléréséhez szükséges feladatok tekintetében, a rendelkezésére bocsátott erőforrás-keretek között, a kedvezményezett szervezet jogszabályban, közjogi szervezetszabályozó eszközben és
belső rendelkezésben rögzített munkáltatói, pénzügyi ellenjegyzési, kötelezettségvállalási, teljesítés igazolására
vonatkozó, érvényesítési és utalványozási jogköreit érintő
kérdések kivételével,
3. javaslattételi jogkörrel bír a TSZ-ben rögzített célok
és indikátorok eléréséhez szükséges feladatok tekintetében a kedvezményezett szervezet jogszabályban, közjogi
szervezetszabályozó eszközben és belső rendelkezésben
rögzített munkáltatói, pénzügyi ellenjegyzési, kötelezettségvállalási, teljesítés igazolására vonatkozó, érvényesítési és utalványozási jogköreit érintő kérdésekben,
4. egyetértési jogkörrel bír a projekttel összefüggő valamennyi érdemi, de a döntési és javaslattételi jogkörébe
nem tartozó kérdés tekintetében, ideértve különösen a TSZ
megkötését, módosítását, megszüntetését, a projekt részére biztosított források felhasználását, valamint a feladatok
ütemezését, a projekt emberi erőforrás-kapacitásának
felhasználását befolyásoló kérdéseket,
5. kizárólagos joga a projektmenedzser kivételével
a projektmenedzsment tagjai, a közbeszerzési szakértő,
a könyvvizsgáló, és a szakmai megvalósításban közreműködő munkatársak tevékenységét értékelni, ennek keretében – a jelen együttes intézkedésben meghatározott keretek között – javaslatot tenni az érintettek tevékenységének
díjazására, az általuk vállaltak teljesülésének elfogadására
vagy elutasítására,
6. a projektben biztosított támogatás terhére és mértékéig – az érintett személy közvetlen szolgálati elöljárójával, hivatali felettesével egyeztetve – jogosult javaslatot
tenni a kedvezményezett szervezet vezetője felé a jelen
együttes intézkedésben nem nevesített – a projektmegvalósítás körébe tartozó – szerepkörök kialakítására, további
személyeknek a projekt megvalósításba történő szükséges
mértékű bevonására,
7. jogosult az érintett személy projektre történő kijelölésének visszavonását, helyette új személy kijelölését írásban, a projektszponzor, a PIB tagjai és a kedvezményezett
szervezet vezetője egyidejű értesítése mellett kezdeményezni a delegáló szervezet vezetőjénél, ha a projekten belüli tevékenység értékelése során a projekt létét, indikátorai, szakpolitikai mutatószámai elvárt értékének elérését,
külső megítélését, vagy a végrehajtás szabályosságát
veszélyeztető magatartást tapasztal,
8. jogosult és köteles a PIB eseti ülésének összehívására
a döntési jogkörét meghaladó vagy az azon kívül eső vitás
kérdésekben,
9. jogosult a PIB összehívására a döntési jogkörébe tartozó azon vitás szakmai kérdések tekintetében, amelyek
érintik a projekt megvalósulását, ideértve különösen a
mérföldkövek, határidők, indikátorok, eredménytermékek
teljesülését, a beszámolást, a költségek elszámolását, a
projekt fenntarthatóságát, és amelyekben egyértelmű döntést hozni saját hatáskörben nem tud, vagy azzal olyan érdeksérelmet okozhat, amely a projekt kockázatait érdemben növelné,
10. betartja és betartatja a projekt szervezeti és működési kereteit,
11. vezeti a projektmenedzsmentet, a jelentési rend
fenntartásával és a legalább havi rendszerességű projektértekezletek összehívásával meghatározza feladatait, a kapcsolódó határidőket, összehangolja és ellenőrzi a tevékenységét,
12. vezeti a projekt végrehajtásában résztvevő további
személyek – ideértve különösen a közbeszerzési szakértő,
a könyvvizsgáló, és a szakmai megvalósításban közreműködő munkatársak – tevékenységét, ennek keretében feladatokat határoz meg, beszámoltat, és ellenőriz,
13. vezeti a döntés-előkészítést a projektet érintő, a kedvezményezett szervezet vezetője, a PIB és a projektszponzor hatáskörébe tartozó döntések esetében,
14. vezeti az IH felé benyújtandó beszámolók, jelentések összeállítását,
15. vezeti a projekttel kapcsolatos, a 14. alpontba nem
tartozó jelentések összeállítását, különös tekintettel a projekt előrehaladását érintő jelentésekre,
16. vezeti a projekt keretében megkötésre kerülő szerződések projektmenedzsment általi véleményezését,
a TSZ-szel való összhangjuk vizsgálatát – ideértve a kapcsolódó (köz)beszerzési eljárás keretében az eljárásban
közölt végleges feltételek és a szerződéstervezet véleményezését, vizsgálatát is – különös tekintettel azok szabályosságára, a bennük foglalt határidők és a TSZ összhangjára, valamint a szükséges forrásoknak a projekt keretein
belüli rendelkezésre állására,
17. vezeti a projekt TSZ szerinti megvalósulását, az
esetlegesen felmerülő eltérések esetén azok kezelését, így
különösen intézkedik az eltérések felszámolására, ha ez
nem lehetséges, kezdeményezi a változás bejelentések
vagy a TSZ módosításához szükséges szerződésmódosítási kérelmek összeállítását, benyújtását az IH felé,
18. megszervezi a projektet érintő ellenőrzésekben
a projektmenedzsment tagjainak és az érintett honvédelmi
szervezetek, HM szervek képviselőinek részvételét, vezeti
tevékenységüket, biztosítja az ellenőrző szervezetekkel az
elvárásoknak megfelelő együttműködést,
19. vezeti a projekt ütemtervének összeállítását, így különösen a mérföldkövek meghatározását, figyelemmel kíséri azok teljesülését,
20. annak jellegétől függően vezeti vagy irányítja a projekt kapcsán kötelezően előállítandó dokumentumok összeállítását,
21. irányítja horizontális vállalásokhoz és a nyilvánosság biztosításához kötődő feladatok végrehajtását, a szükséges mértékben közreműködik azok teljesítésében,
22. annak teljes életciklusán belül döntéseket hoz a projekt tervszerű előrehaladása, a cél és részcélok teljesítése
érdekében,
23. felügyeli a projekt keretében megvalósuló (köz)beszerzési eljárásokat,
24. gazdálkodik a kedvezményezett szervezet vezetője
által, a projekt forrásainak terhére biztosított emberi és
anyagi erőforrásokkal,
25. indokolással ellátott, írásos javaslatot tesz a projekt
beszerzéseihez kapcsolódó teljesítésigazolások kibocsátására, vagy annak elutasítására,
26. szükség szerint egyeztet azon honvédelmi szervezetekkel, HM szervekkel, amelyek a vezetése alá tartozó projektmenedzsment-tagokat és egyéb, a projektben résztvevő személyeket delegálják,
27. a projektkoordinátor útján megszervezi a projektben
érintett honvédelmi szervezetek, HM szervek közötti
együttműködést, meghatározza a projektkockázatokat,
nyomon követi azok alakulását, beavatkozik a bekövetkezésük elkerülése, vagy hatásuk csökkentése érdekében,
28. a projekt pénzügyi koordinátora útján nyomon követi a projekt végrehajtásával összefüggő számlák kifizetését, a kifizetések késedelme esetén intézkedést kezdeményez a hiányosság felszámolása érdekében és
29. felelős a jogkörei rendeltetésszerű gyakorlásáért,
a projekt sikeres és szabályos végrehajtásáért.
18. A projektkoordinátor
a) megszervezi a PIB üléseit, összeállítja az ehhez szük
séges meghívókat, emlékeztetőket, gondoskodik az érintettek tájékoztatásáról, b) összehangolja a projektben érintett honvédelmi szervezetek, HM szervek munkáját,
c) részt vesz a projekt irányítására vonatkozó szabályozók kialakításában,
d) részt vesz a projekt ütemtervének összeállításában,
így különösen a mérföldkövek meghatározásában, folyamatosan figyelemmel kíséri azok teljesülését, intézkedést
kezdeményez, ha valamely mérföldkő vagy annak megvalósulása szempontjából lényeges közbenső eredmény
határidőre történő elérése kockázatossá válik,
e) részt vesz a projekt előrehaladásának nyomon követésében,
f) részt vesz a projekt keretében megkötésre kerülő szerződések projektmenedzsment általi véleményezésében,
a TSZ-szel való összhangjuk vizsgálatában – ideértve
a kapcsolódó (köz)beszerzési eljárás keretében az eljárásban közölt végleges feltételek és a szerződéstervezet véleményezését, vizsgálatát is – különös tekintettel az azokban
foglalt határidők és a TSZ, valamint a projekt ütemtervének összhangjára,
g) vezeti a projekt kockázatainak nyilvántartását, részt
vesz a projektkockázatok meghatározásában,
h) részt vesz a projekt kapcsán kötelezően előállítandó,
az a)–g) alpontban nem részletezett dokumentumok
összeállításában,
i) részt vesz a projektet érintő ellenőrzésekben és
j) felelőssége kiterjed a feladatai határidőre és megfele
lő minőségben történő végrehajtására, a projekt operatív
működéséhez szükséges együttműködés fenntartására.
19. A projekt pénzügyi koordinátora
a) a kedvezményezett szervezet jogszabályban, közjogi
szervezetszabályozó eszközben, belső rendelkezésben
rögzített gazdálkodási jogköreinek csorbítása nélkül, annak pénzügyi, gazdasági feladatokat ellátó szervezeti elemeivel szoros együttműködésben ellátja a projekt pénzügyi, gazdasági feladatait,
b) ellenőrzi a projekt keretében történt (köz)beszerzések kapcsán kiállított számlák, számlahelyettesítő okmányok, egyéb pénzügyi bizonylatok megfelelőségét, összhangját a 2014–2020 programozási időszakban az egyes
európai uniós alapokból származó támogatások felhasználásának rendjéről szóló 272/2014. (XI. 5.) Korm. rendeletben, a felhívásban, az ahhoz kapcsolódó általános útmutatóban és a TSZ-ben rögzített elszámolhatósági feltételekkel,
c) a kedvezményezett szervezet pénzügyi és számviteli
szervezeti egységének vezetőjével együttműködésben kifizetés előtt vizsgálja a számlákhoz tartozó teljesítések,
teljesítést igazoló dokumentációk meglétét, megfelelőségét, a teljesítés igazolására vagy annak megtagadására
vonatkozóan javaslatot tesz a projektmenedzser felé,
d) a projektmenedzsment tagjaitól és az érintett honvédelmi szervezetektől, HM szervektől kapott adatok alapján összeállítja az IH felé benyújtandó pénzügyi elszámolásokat, így különösen a kifizetési kérelmeket,
e) a projektmenedzsment tagjaitól és az érintett honvédelmi szervezetektől, HM szervektől kapott adatok alapján, a projektmenedzser feladatszabása alapján kidolgozza
projekttel kapcsolatos pénzügyi, gazdasági vonatkozású
dokumentumokat, jelentéseket, az egyéb dokumentumok,
jelentések esetében bedolgozza a pénzügyi, gazdasági vonatkozású részeket,
f) szükség esetén részt vesz a projekt változás bejelentések és a TSZ módosításához szükséges szerződésmódosítási kérelmek összeállításában,
g) részt vesz a projekt előrehaladásának nyomon követésében,
h) részt vesz a projekt ütemtervének összeállításában,
így különösen a mérföldkövek és a kifizetési ütemezés
meghatározásában,
i) részt vesz a projekt keretében végrehajtásra kerülő
(köz)beszerzések előkészítésében, különös tekintettel
a (köz)beszerzési eljárás során előkészítésre kerülő szerződéstervezet kidolgozásában,
j) részt vesz a projekt keretében megkötésre kerülő szerződések projektmenedzsment általi véleményezésében,
a TSZ-szel való összhangjuk vizsgálatában, – ideértve
a kapcsolódó (köz)beszerzési eljárás keretében az eljárásban közölt végleges feltételek és a szerződéstervezet véleményezését, vizsgálatát is – különös tekintettel azok pénzügyi, gazdasági szempontú szabályosságára, a szükséges
forrásoknak a projekt keretein belüli rendelkezésre állására,
k) végzi a pályázat e-ügyintézési felületén (a továbbiakban: FAIR rendszer) szükséges pénzügyi, gazdasági vonatkozású adatrögzítést,
l) részt vesz a projekt kapcsán kötelezően előállítandó,
az a)–k) alpontban nem részletezett dokumentumok összeállításában,
m) részt vesz a projektet érintő ellenőrzésekben és
n) felelőssége kiterjed a feladatai határidőre és megfele
lő minőségben történő végrehajtására, a projekt operatív
működéséhez szükséges együttműködés fenntartására.
20. A szakmai koordinátor
a) vizsgálja a számlákhoz tartozó teljesítések, teljesítést
igazoló dokumentációk szakmai megfelelőségét, a teljesítés igazolására vagy annak megtagadására vonatkozóan
javaslatot tesz a projektmenedzser felé,
b) részt vesz az IH felé benyújtandó szakmai beszámoló
jelentések összeállításában, ideértve különösen az időszaki beszámolók szakmai részeit,
c) a projektmenedzsment tagjaitól és az érintett honvédelmi szervezetektől, HM szervektől kapott adatok alapján, a projektmenedzser feladatszabása alapján bedolgozik
a projekttel kapcsolatos dokumentumokba, jelentésekbe és
kidolgozza azok közül a katasztrófa-egészségügyi szakmai tartalmával összefüggőeket,
d) a projektmenedzsment tagjaitól és az érintett honvédelmi szervezetektől, HM szervektől kapott adatok alapján, a projekt szakmai munkatársával együttműködve kidolgozza az IH felé benyújtandó beszámolók katasztrófa-egészségügyi vonatkozású szakmai részeit,
e) szükség esetén részt vesz a projekt változás bejelentései és a TSZ módosításához szükséges szerződésmódosítási kérelmek összeállításában,
f) részt vesz a projekt előrehaladásának nyomon követésében,
g) részt vesz a projekt ütemtervének összeállításában,
így különösen a mérföldkövek és a kifizetési ütemezés
meghatározásában,
h) részt vesz a projekt keretében végrehajtásra kerülő
(köz)beszerzések orvos szakmai előkészítésében,
i) részt vesz a projekt keretében megkötésre kerülő szerződések projektmenedzsment általi véleményezésében,
a TSZ-nek való megfelelőségük vizsgálatában – ideértve
a kapcsolódó (köz)beszerzési eljárás keretében az eljárásban közölt végleges feltételek és a szerződéstervezet véleményezését, vizsgálatát is – különös tekintettel azok
összhangjára az elvárt egészségügyi szakmai tartalommal,
j) részt vesz a projekt kapcsán kötelezően előállítandó,
az a)–i) alpontban nem részletezett dokumentumok összeállításában,
k) részt vesz a projektet érintő ellenőrzésekben és
l) felelőssége kiterjed a feladatai határidőre és megfelelő minőségben történő végrehajtására, a projekt operatív
működéséhez szükséges együttműködés fenntartására.
21. A gazdasági vezetés képviselője
a) támogatja a kedvezményezett szervezet gazdasági
szervezeti egységeinek a projektmenedzsmenttel történő
együttműködését, b) kezdeményezi a kedvezményezett gazdasági szervezetén belül a projekttel kapcsolatban felmerülő feladatok
végrehajtását,
c) gondoskodik az információ operatív áramlásáról, ideértve különösen a kedvezményezett szervezetnél megjelenő, a projekttel összefüggő okmányok, dokumentumok
projektmenedzsment részére történő eljuttatását vagy
megismerhetővé tételét,
d) figyelemmel kíséri a projektet érintő, a kedvezményezett szervezet belső működési folyamataihoz kötődő
feladatok határidőre történő lezárulását, a projekt ütemtervéhez képest felmerülő eltérés esetén beavatkozást
kezdeményez,
e) szükség esetén részt vesz a projekt változás bejelentései és a TSZ módosításához szükséges szerződésmódosítási kérelmek összeállításában,
f) a hatáskörébe tartozó esetekben végrehajtja a projekttel összefüggő, a kedvezményezett szervezetnél felmerülő
pénzügyi, számviteli feladatokat, a hatáskörén kívül eső
esetekben kezdeményezi azok végrehajtását,
g) részt vesz a projekt előrehaladásának nyomon követésében,
h) részt vesz a projekt ütemtervének összeállításában,
így különösen a mérföldkövek és a kifizetési ütemezés
meghatározásában,
i) részt vesz a projekt keretében végrehajtásra kerülő
(köz)beszerzések előkészítésében,
j) részt vesz a projekt kapcsán kötelezően előállítandó
dokumentumok összeállításában,
k) részt vesz a projektet érintő ellenőrzésekben és
l) felelőssége kiterjed a feladatainak határidőre és meg
felelő minőségben történő végrehajtására, a projekt operatív működéséhez szükséges együttműködés fenntartására.
22. A projekt segítő
a) gondoskodik az információ operatív áramlásáról, ide
értve különösen a kedvezményezett szervezetnél megjelenő, a projekttel összefüggő okmányok, dokumentumok
projektmenedzsment részére történő eljuttatását vagy
megismerhetővé tételét,
b) figyelemmel kíséri a projektet érintő, a kedvezményezett szervezet belső működési folyamataihoz kötődő
feladatok határidőre történő lezárulását, a projekt ütemtervéhez képest felmerülő eltérés esetén beavatkozást kezdeményez,
c) részt vesz a projekt kapcsán kötelezően előállítandó
dokumentumok összeállításában,
d) részt vesz a projektet érintő ellenőrzésekben és
e) felelőssége kiterjed a feladatai határidőre és megfelelő minőségben történő végrehajtására, a projekt operatív
működéséhez szükséges együttműködés fenntartására.
23. A projekt műszaki vezető
a) a projektmenedzsment tagjaitól és az érintett honvé
delmi szervezetektől, HM szervektől kapott adatok alapján, a projekt szakmai koordinátorral együttműködve
összeállítja az IH felé benyújtandó szakmai beszámoló jelentéseket, ideértve különösen az időszaki beszámolók
szakmai részeit,
b) a projektmenedzsment tagjaitól és az érintett honvédelmi szervezetektől, HM szervektől kapott adatok alapján, a projektmenedzser feladatszabása alapján bedolgozik
a projekttel kapcsolatos dokumentumokba, jelentésekbe
és kidolgozza azok közül a katasztrófavédelmi vonatkozásúakat,
c) szükség esetén részt vesz a projekt változás bejelentések és a TSZ módosításához szükséges szerződésmódosítási kérelmek összeállításában,
d) részt vesz a projekt előrehaladásának nyomon követésében,
e) részt vesz a projekt ütemtervének összeállításában,
így különösen a mérföldkövek és a kifizetési ütemezés
meghatározásában,
f) részt vesz a projekt keretében végrehajtásra kerülő
(köz)beszerzések előkészítésében,
g) részt vesz a projekt keretében megkötésre kerülő
szerződések projektmenedzsment általi véleményezésében, a TSZ-szel való összhangjuk vizsgálatában – ideértve
a kapcsolódó (köz)beszerzési eljárás keretében az eljárásban közölt végleges feltételek és a szerződéstervezet véleményezését, vizsgálatát is –, különös tekintettel azok katasztrófavédelmi szempontú szakmai megfelelőségére,
h) részt vesz a projekt kapcsán kötelezően előállítandó,
az a)–g) alpontban nem részletezett dokumentumok összeállításában,
i) részt vesz a projektet érintő ellenőrzésekben és
j) felelőssége kiterjed a feladatai határidőre és megfele
lő minőségben történő végrehajtására, a projekt operatív
működéséhez szükséges együttműködés fenntartására.
24. A projekt logisztikai vezető
a) a projektmenedzsment tagjaitól és az érintett hon
védelmi szervezetektől, HM szervektől kapott adatok
alapján, a projekt szakmai koordinátorral együttműködve
összeállítja az IH felé benyújtandó szakmai beszámoló jelentéseket, ideértve különösen az időszaki beszámolók
szakmai részeit,
b) a projektmenedzsment tagjaitól és az érintett honvédelmi szervezetektől, HM szervektől kapott adatok alapján, a projektmenedzser feladatszabása alapján bedolgozik
a projekttel kapcsolatos dokumentumokba, jelentésekbe és
kidolgozza azok közül a katasztrófavédelmi vonatkozásúakat,
c) szükség esetén részt vesz a projekt változás bejelentések és a TSZ módosításához szükséges szerződésmódosítási kérelmek összeállításában,
d) részt vesz a projekt előrehaladásának nyomon követésében,
e) részt vesz a projekt ütemtervének összeállításában,
így különösen a mérföldkövek és a kifizetési ütemezés
meghatározásában,
f) részt vesz a projekt keretében végrehajtásra kerülő
(köz)beszerzések előkészítésében,
g) részt vesz a projekt keretében megkötésre kerülő
szerződések projektmenedzsment általi véleményezésében, a támogatási szerződéssel való összhangjuk vizsgálatában – ideértve a kapcsolódó (köz)beszerzési eljárás keretében az eljárásban közölt végleges feltételek és a szerződéstervezet véleményezését, vizsgálatát is –, különös
tekintettel azok katasztrófavédelmi szempontú szakmai
megfelelőségére,
h) részt vesz a projekt kapcsán kötelezően előállítandó,
az a)–g) alpontban nem részletezett dokumentumok
összeállításában,
i) részt vesz a projektet érintő ellenőrzésekben és
j) felelőssége kiterjed a feladatai határidőre és megfele
lő minőségben történő végrehajtására, a projekt operatív
működéséhez szükséges együttműködés fenntartására.
25. A projektadminisztrátor
a) megszervezi a projektértekezleteket, összeállítja az
ehhez szükséges meghívókat, emlékeztetőket, gondoskodik az érintettek tájékoztatásáról,
b) gondoskodik a dokumentációs, irattárazási, archiválási kötelezettségeknek való megfelelésről,
c) végrehajtja a kommunikációs terv előzetes összeállítását, a nyilvánosság feladatainak előkészítését, a kapcsolódó várható költségek felmérését,
d) ismerteti a projekt résztvevőivel az arculati szabályokat, mintadokumentumok kidolgozásával, az érintettek részére történő hozzáférhetővé tételével segíti alkalmazásukat és a projektmenedzser útján gondoskodik a betartatásukról,
e) a horizontális szempontok érvényesülése érdekében
felméri az együttműködés szempontjából potenciálisan
megfelelő, az éghajlatváltozással kapcsolatos szakmai és
szemléletformálási ügyekben jelentős tapasztalattal rendelkező, a klímaváltozással és környezetvédelemmel foglalkozó civil szervezeteket, és jelentést tesz a projektmenedzsernek az együttműködésre alkalmasnak talált szervezetekről,
f) támogatja a külső és belső partnerekkel, szolgáltató
szervezetekkel való folyamatos kapcsolattartást,
g) részt vesz a projektmegalapozó tanulmány (a továbbiakban: PMT) összeállításában, kiemelten a nyilvánosság
és a horizontális szempontok érvényesítésének feladatai
vonatkozásában,
h) részt vesz a projektet érintő ellenőrzésekben, és
i) felelőssége kiterjed a feladatai határidőre és megfele
lő minőségben történő végrehajtására, a projekt operatív
működéséhez szükséges együttműködés fenntartására.
26. Nem tagja a projektmenedzsmentnek, de a projektmenedzser meghívása alapján a projektmenedzsment
munkájában, értekezletein részt vesz az MH EK által
a projekthez kijelölt közbeszerzési szakértő és a HM
GTSZF által kijelölt, a (köz)beszerzési eljárások koordinációjáért felelős szakember.
27. A közbeszerzési szakértő a projektmenedzser által
meghatározott keretek között
a) részt vesz az IH felé benyújtandó szakmai beszámoló
jelentések összeállításában, ideértve különösen azok
(köz)beszerzést érintő szakmai részeit,
b) a projektmenedzsment tagjaitól és az érintett honvédelmi szervezetektől kapott adatok és a projektmenedzser
feladatszabása alapján bedolgozik a projekttel kapcsolatos
jelentésekbe és kidolgozza azok közül a (köz)beszerzések
aktuális helyzetével összefüggőeket,
c) szükség esetén részt vesz a projekttel kapcsolatos változás bejelentések és a TSZ módosításához szükséges
szerződésmódosítási kérelmek összeállításában,
d) részt vesz a projekt ütemtervének összeállításában,
így különösen a mérföldkövek és a kifizetési ütemezés
meghatározásában,
e) részt vesz a projekt keretében végrehajtásra kerülő
(köz)beszerzések előkészítésében,
f) részt vesz a projekt keretében megkötésre kerülő szerződések projektmenedzsment általi véleményezésében,
a TSZ-nek való megfelelőségük vizsgálatában – ideértve
a kapcsolódó (köz)beszerzési eljárás keretében az eljárásban közölt végleges feltételek és a szerződéstervezet véleményezését, vizsgálatát is – különös tekintettel a kapcsolódó (köz)beszerzések szabályosságára, azok összhangjára a piaci ár igazolására vonatkozó elvárásokkal,
g) részt vesz a projektet érintő ellenőrzésekben és
h) felelőssége kiterjed a feladatai határidőre és megfele
lő minőségben történő végrehajtására, a projekt operatív
működéséhez szükséges együttműködés fenntartására.
28. A (köz)beszerzési eljárások koordinációjáért felelős
szakember a) részt vesz a projekt keretében végrehajtásra kerülő
(köz)beszerzések előkészítésében, végrehajtásában,
b) vizsgálja és véleményezi a projekthez kapcsolódó
(köz)beszerzési eljárások kapcsán felmerülő eljárási cselekményeket, összeállított dokumentumokat,
c) részt vesz a projekt keretében megkötésre kerülő
szerződések projektmenedzsment általi véleményezésében, a közbeszerzési szakértővel együttműködve véleményezi az azok megkötésére irányuló (köz)beszerzési eljárások szabályosságát,
d) a projektmenedzser jelölése alapján – a döntési jogkörrel rendelkező vezető felkérésére – részt vesz a projekt
(köz)beszerzési eljárásai keretében létrehozott bizottságok
munkájában,
e) részt vesz a projektet érintő ellenőrzésekben és
f) felelőssége kiterjed a feladatai határidőre és megfele
lő minőségben történő végrehajtására, a projekt operatív
működéséhez szükséges együttműködés fenntartására.
3. Működési rend, együttműködés és döntéshozatal 29. A projektmenedzser
a) a projekt operatív döntéshozója,
b) döntéshozatalának elsődleges fóruma a projektérte
kezlet,
c) a projektértekezletet a projekt ütemezéséhez illesz
kedve, de legalább havonta összehívja,
d) a projektértekezletre minden esetben meghívja a pro
jektmenedzsment tagjait, és az értekezlet témája függvényében eseti döntéssel meghívhat a projektben érintett
bármely résztvevőt,
e) döntéseit egyszemélyi formában, a döntési helyzettől
függően szóban vagy írásban hozza meg és
f) a feladatok végrehajtását minden esetben írásban,
a határidő megjelölésével rendeli el, így a feladatok elrendelésének alapvető dokumentuma a projektértekezletről
készült emlékeztető.
30. A PIB
a) a projektmenedzsment keretein belül nem rendezhető
problémák konszenzusos megoldása érdekében létrehozott testület, b) döntéshozatalának elsődleges fóruma a PIB ülés,
c) alakuló és projektzáró ülését a projektmenedzser, a fel
merült probléma megoldását célzó rendkívüli üléseit a projektszponzor, a projektmenedzser vagy a PIB bármely tagjának kezdeményezésére a PIB vezetője hívja össze,
d) döntéseit testületi formában, konszenzussal, írásban
hozza meg,
e) ülésének emlékeztetőjét az abban foglalt írásos döntésekkel a PIB titkári teendőit ellátó projektkoordinátor
legfeljebb két munkanapos határidővel a PIB tagjait delegáló honvédelmi szervezeteknek, HM szervezeteknek
megküldi visszamutatásra, egyetértő visszajelzések, illetve a határidő eredménytelen lejárta esetén a döntés kötelező erőre emelkedik és
f) ülésének emlékeztetőjével, az abban foglalt írásos
döntésekkel kapcsolatos érdemi észrevétel határidőn belüli felmerülése esetén a PIB vezetője kezdeményezi ismételt ülés tartását, a vitás kérdés lezárását.
31. A projektszponzor
a) a projekt állami vezetői szintű döntéshozója,
b) döntéseit egyszemélyi formában, a döntési helyzettől
függően szóban vagy írásban hozza meg és c) döntéshozatalának elsődleges formája eseti döntés az
operatív és stratégiai döntéshozatali szinteken felmerülő
döntési javaslatok jóváhagyásával vagy elutasításával.
32. A projektben érintett honvédelmi szervezetek és
HM szervek, így különösen a kedvezményezett szervezet,
a PIB tagjait, a projektmenedzsert és projektmenedzsment
tagjait, valamint a projekt megvalósításának résztvevőit
delegáló HM szervek, honvédelmi szervezetek a projekt
sikeres végrehajtása érdekében folyamatosan együttműködnek.
33. Az együttműködés keretében
a) a projektmenedzser a projektmenedzsment tagjait és
a projekt végrehajtásában résztvevő további személyeket
– ideértve különösen a közbeszerzési szakértőt, a könyvvizsgálót, és a szakmai megvalósításban közreműködő
munkatársakat –, az eredeti beosztásuk, munkakörük jelentette szervezeti kötődésektől függetlenül, közvetlenül
irányítja a döntési jogkörébe tartozó kérdésekben,
b) a projektmenedzser, a projektmenedzsment tagjai és a
projekt végrehajtásban résztvevő további személyek – ideértve különösen a közbeszerzési szakértőt, a könyvvizsgálót, és a szakmai megvalósításban közreműködő munkatársakat – közvetlenül együttműködnek egymással a projekt
keretében a feladat- és hatáskörükbe utalt kérdésekben,
c) a kedvezményezett szervezet a projektbe delegált
képviselőin keresztül közvetlenül részt vesz a projektmenedzsment tevékenységében és a projekt keretein belül
közvetlenül együttműködik azzal és
d) valamennyi, a projektben résztvevő HM szerv, honvédelmi szervezet köteles a projekttel összefüggő tevékenységét a projekt jelen együttes intézkedésben meghatározott keretein belül, a meghatározott testületeken és
együttműködési fórumokon, így kiemelten a projektmenedzsmenten, a PIB-en, a projektértekezleten és a PIB ülésen keresztül, a projekt résztvevőivel közvetlenül együttműködve végrehajtani.
4. A jelentési rend 34. A projekt előrehaladása, a kijelölt célok, indikátorok elérése, az eredmények bemutatása érdekében a projekt tevékenységéről – annak honvédelmi tárcán kívüli és
belüli érintettjei számára – jelentések, beszámolók készülnek a 35–42. pontban meghatározott rend szerint.
35. A jelentési rend szempontjából a projekt honvédelmi tárcán kívüli érintettjének minősülnek – ennek keretében rendszeres és eseti adatszolgáltatást, jelentést, beszámolót kérhetnek a projektre vonatkozóan – különösen
a) az IH,
b) a szakpolitikai felelős,
c) a Miniszterelnökség és
d) az ellenőrzésre jogosult szervezetek.
36. A jelentési rend szempontjából a projekt honvédelmi tárcán belüli érintettjének minősülnek, így eseti adatszolgáltatás, jelentést, beszámolót kérhetnek a projektmenedzsmenttől a projektre vonatkozóan
a) a projektszponzor és
b) a PIB tagjait delegáló honvédelmi szervezetek és
HM szervek vezetői. 37. A projektmenedzsment belső jelentési rendjének részei a következők:
a) a személyes jelentés, melynek alapvető fóruma a legalább havonta egyszer összehívott projektértekezlet és
b) az előrehaladás nyomon követése érdekében a projekt résztvevői által a projektmenedzsernek elektronikus
levél formájában megküldött – az 1. melléklet szerinti tartalommal összeállított – formalizált, heti projektjelentés.
38. A honvédelmi tárcán kívüli érintetteknek készülő
beszámolókat, jelentéseket, adatszolgáltatásokat a projektmenedzsment állítja össze és a kedvezményezett szervezet vezetője hagyja jóvá, ideértve különösen az IH részére továbbítandó időszakos beszámolókat, a záró beszámolót, az ezekhez a kapcsolódó kifizetési igényeket,
a változás bejelentéseket és a TSZ-módosítási kérelmeket.
39. A HM utasítás 6. § (8) bekezdésében meghatározott,
a projekt megvalósítását veszélyeztető probléma felmerülésére vonatkozó jelentést a projektmenedzsment állítja
össze, a projektmenedzser kiadmányozza, és küldi meg
a HM GTSZF részére.
40. A HM utasítás 15. §-ában meghatározott jelentést –
az 2. melléklet szerinti formában – a projektmenedzsment
állítja össze, a kedvezményezett szervezet vezetője hagyja
jóvá és terjeszti fel a HM VGH részére.
41. A honvédelmi tárcán belüli érintetteknek készülő,
a 39–40. pont alá nem tartozó, a projekt működésével
összefüggő, annak európai uniós finanszírozásából fakadó
beszámolókat, jelentéseket, adatszolgáltatásokat a projektmenedzsment állítja össze, a projektmenedzser kiadmányozza és a kedvezményezett szervezet egyidejű tájékoztatása mellett megküldi a címzett részére.
42. A projekt működésével közvetlenül össze nem függő, az érintett HM szervek, honvédelmi szervezetek működési rendjén alapuló beszámolókat, jelentéseket, adatszolgáltatásokat azok belső működési szabályainak megfelelően kell elkészíteni, felterjeszteni.
5. A dokumentumok kezelése, tárolása,
nyilvántartása, megőrzése 43. A projekthez kapcsolódó dokumentumok nyilvántartását kedvezményezett szervezet által erre a célra bizto
sított iktatólapon kell végrehajtani, a 44–48. pontokban
foglaltak figyelembevételével.
44. Ha jogszabály, közjogi szervezetszabályozó eszköz
vagy belső rendelkezés eltérően nem rendelkezik, a projekthez kötődő dokumentumok kiállítására olyan példányszámban és módon kell intézkedni, ami lehetővé teszi,
hogy egy eredeti példány minden dokumentumból – ideértve különösen a kiadmányozott ügydarabokat, a (köz)beszerzési eljárás során keletkezett dokumentumokat, számlákat, az ezeket alátámasztó dokumentumokat – a projektmenedzsment részére megküldésre kerülhessen. A projektmenedzsment kötelespéldányát a projektadminisztrátor tárolja digitális formában és eredetben, papíralapon is.
45. A projekthez kötődő valamennyi dokumentum megőrzési idejének megállapításakor figyelembe kell venni
a TSZ-ben rögzített megőrzési kötelezettséget.
46. A dokumentumok megfelelő áramlása, hozzáférhetősége érdekében, a projektmenedzser kezdeményezése
alapján a MH vitéz Szurmay Sándor Budapest Helyőrség
Dandár gondoskodik a projektdokumentáció elektronikus
tárolását és a közös munkát támogató projekt munkafelület
kialakításáról.
47. A projekt hivatalos elektronikus címe a 46. pont
alapján létrehozott cím, azzal, hogy ahhoz a projektmenedzser által meghatározott személyi kör, de legalább
a) a projektmenedzser,
b) a projektkoordinátor,
c) a projekt szakmai munkatársa,
d) a projektadminisztrátor,
e) a kedvezményezett szervezet projektmenedzsmentbe
delegált képviselői és
f) a kedvezményezett szervezet ügyviteli szervezeti
egysége
részére hozzáférést kell biztosítani. 48. A kedvezményezett szervezet vezetője és a projektmenedzser gondoskodnak arról, hogy minden olyan hivatalos értesítést, megkeresést, amely nem a projekt hivatalos elektronikus címére érkezik, a lehető legrövidebb időn
belül megkapja mind a kedvezményezett szervezet, mind
a projektmenedzsment, ennek érdekében
a) a kedvezményezett szervezet vezetője intézkedik,
hogy a szervezet elérhetőségeire érkező, a projekthez kötődő hivatalos megkeresések soron kívüli referálás mellett,
haladéktalanul, elektronikusan továbbításra kerüljenek
a projekt hivatalos elektronikus elérhetőségére és
b) a projektmenedzser gondoskodik arról, hogy a projekt kapcsán a FAIR rendszerbe érkező minden hivatalos
értesítés, megkeresés a projekt hivatalos elektronikus címén keresztül a kedvezményezett szervezet számára haladéktalanul hozzáférhetővé váljon.
6. A (köz)beszerzések lefolytatására vonatkozó
sajátos szabályok 49. A honvédelmi szervezetek beszerzéseinek eljárási
rendjéről szóló 18/2014. (III. 7.) HM utasításban kizárólagos jogosultsági körbe tartozóként meghatározott (köz)beszerzési eljárások esetében intézkedni kell annak érdekében, hogy azok a kedvezményezett szervezet hatáskörébe
esetileg delegálásra kerüljenek.
50. A kedvezményezett szervezet jogosult meghatalmazni a HM Beszerzési Hivatalt (a továbbiakban:
HM BH) a projekthez kapcsolódó valamennyi (köz)beszerzés lebonyolításával, figyelemmel a közbeszerzésekről szóló 2015. évi CXLIII. törvény 29. § (1) bekezdésére,
ilyen esetben a HM BH a (köz)beszerzési eljárás során
– járulékos közbeszerzési szolgáltatás keretében – a kedvezményezett szervezet nevében és javára jár el.
51. Az 50. pont alapján lefolytatásra kerülő (köz)beszerzési eljárás lefolytatása során a HM BH közbeszerzési
szabályzatának figyelembevételével kell eljárni. A kedvezményezett szervezet és a HM BH együttműködik
a szakértői, valamint a bíráló bizottságok összetételének
meghatározásakor, azzal, hogy azokban a részvételt biztosítani kell a projektmenedzser által jelölt személyek részére.
52. A (köz)beszerzéssel összefüggő dokumentumok
kapcsán a 44. pontban foglaltakat úgy kell végrehajtani,
hogy ahol a projektmenedzsment részére eredeti példányt
biztosítani – eltérő jogszabályi rendelkezés miatt – nem lehet, ott elektronikus másolati példány átadásával kell az
érintett dokumentumokat megküldeni a projektmenedzsment részére.
53. A (köz)beszerzéssel összefüggő dokumentumok
projektmenedzsment részére összeállított példányát a
(köz)beszerzési eljárás eredményeként megkötött szerződés aláírását követő lehető legrövidebb időn belül kell
átadni a projektmenedzsmentnek.
7. Képviselet és külső kommunikáció 54. A projekt képviseletére
a) a kedvezményezett szervezet vezetője a 16. pontban és
b) a projektmenedzser a 17. pontban
meghatározott keretek között jogosult. 55. A projekt kapcsán a Széchenyi 2020 Kedvezményezettek Tájékoztatási Kötelezettségei útmutató és arculati
kézikönyv „KTK 2020” című dokumentumban (a továbbiakban: KTK2020 útmutató), a felhívásban és a TSZ-ben
előírt tájékoztatási és nyilvánosság biztosítási feladatok
körébe tartozó kommunikációs feladatokat az alábbiak
szerint kell végrehajtani:
a) a tájékoztatás és a nyilvánosság biztosítása feladatainak végrehajtásáért a kedvezményezett szervezet vezetője
és a projektmenedzser felelős,
b) a rendezvények, egyeztetések, megbeszélések körülményeit környezettudatos módszerekkel kell megteremteni,
c) a kommunikációs terv előzetes összeállítása, a nyilvánosság biztosítása feladatainak előkészítése, a kapcsolódó várható költségek felmérése, az arculati szabályok
a projekt résztvevőivel történő megismertetése és a mintadokumentumok kidolgozása a 25. pontban foglaltak alkalmazásával a projektadminisztrátor feladata és
d) a kedvezményezett szervezet honlapján közzéteendő,
a projekthez kapcsolódó, annak zárásáig folyamatosan
frissítendő tájékoztató saját honlap hiányában a www.honvedelem.hu oldalon, a megjelenés általános szabályai
szerint kerül közzétételre.
56. A KTK2020 útmutatóban, a felhívásban és a
TSZ-ben előírt tájékoztatási és nyilvánosság-biztosítási
feladatok körébe nem tartozó kommunikáció tekintetében
a Honvédelmi Minisztérium és a Magyar Honvédség külső
kommunikációjának rendjéről szóló 72/2011. (VI. 30.)
HM utasítás alkalmazandó.
8. A projekt résztvevőinek kijelölése, foglalkoztatása,
tevékenységük díjazása
57. A projekt résztvevőinek delegálására a HM utasítás
6. §-ában foglaltak szerint, a 3. mellékletben meghatározott delegáló lap kitöltésével intézkedik a delegáló honvédelmi szervezet, HM szerv vezetője, az alábbi kivételekkel:
a) a PIB tagjai a 7. pontban foglaltak szerint kerülnek
meghatározásra és
b) a projektmenedzser a HM utasítás 6. § (4) bekezdése
szerint kerül kijelölésre.
58. A projekt résztvevőinek kedvezményezett szervezettel való viszonya kialakítása, feladatai, felelőssége
részletes tisztázása érdekében a kedvezményezett szervezet vezetője – a delegált személy munkáltatói jogkört gyakorló, a delegáló döntést meghozó szervezeti vezetője
egyetértésével – az érintett jogállásától függően:
a) célfeladatot ír ki a honvédek jogállásáról szóló
2012. évi CCV. törvény (a továbbiakban: Hjt.) 140. §-a
alapján,
b) célfeladatot ír ki a közszolgálati tisztviselőkről szóló
2011. évi CXCIX. törvény (a továbbiakban: Kttv.) 154. §
(2) és (3) bekezdése alapján,
c) kezdeményezi, hogy az érintett személy munkavégzése, annak megvalósulási helyétől függetlenül, a kedvezményezett szervezet javára kerüljön elrendelésre – a projekt
keretein belül, a részvétel mértékével arányosan – a közalkalmazottak jogállásáról szóló 1992. évi XXXIII. törvény
(a továbbiakban: Kjt.) 44/A. § (2) bekezdése szerinti más
munkáltatónál történő munkavégzésre vonatkozó szabályok szerint.
59. A Hjt. és a Kttv. hatálya alá tartozó delegált személyek esetén a célfeladatban kell rögzíteni legalább a projekt számát, nevét és a delegált személy
a) projekt keretében történő munkavégzésének elrendelt
időtartamát, a feladathoz rendelt munkaórák maximális
mennyiségét,
b) által elvégzendő feladatokat,
c) hatás- és jogkörét, a felelősségi viszonyokat és
d) részére elrendelt feladathoz meghatározott juttatás
összegét, a folyósítás feltételeit. 60. A projekten belüli tevékenység a Hjt. és a Kttv. hatálya alá tartozó delegált személyek esetében célfeladatban a
Kttv. 154. § (2) bekezdése, illetve a Hjt. 140. §-a szerinti
esetekben rendelhető el, ideértve azt az esetet is, ha az előírt feladat az érintett munkaköri leírásában nem szerepel.
61. Az 58-60. pontban meghatározott célfeladatot érintő, a közszolgálati tisztviselők részére adható juttatásokról
és egyes illetménypótlékokról 249/2012. (VIII. 31.) Korm.
rendelet 4. § (4) bekezdése szerinti adatszolgáltatást a projektmenedzsment készíti elő és a kedvezményezett szervezet vezetője kiadmányozza.
62. A Kjt. hatálya alá tartozó delegált személyek esetén
az 58. pont c) alpontjában meghatározott kezdeményezést
követően a Kjt. 44/A. § (3) bekezdésére is tekintettel, de az
időtartamtól függetlenül minden esetben az érintett munkáltatója, az érintett és a kedvezményezett szervezet közötti háromoldalú megállapodásban kell rögzíteni legalább a projekt számát, nevét és a delegált személy
a) projekt keretében – az 58. pont c) alpont szerinti más
munkáltatónál – történő munkavégzésének maximális
időtartamát,
b) által elvégzendő feladatokat, c) hatás- és jogkörét, a felelősségi viszonyokat,
d) részére elrendelt feladathoz meghatározott juttatás
összegét, a folyósítás feltételeit. 63. A Kjt. hatálya alá tartozó delegált személyek esetén
a munkakörbe nem tartozó vagy a munkakör ellátásából
adódó általános munkaterhet jelentősen meghaladó tevékenységet – a projekt költségvetésében biztosított elkülönített forrás terhére – a Kjt. 77. § (1) bekezdésében meghatározott átmeneti többletfeladatok teljesítéséért megállapított egyszeri keresetkiegészítés kifizetésével kell ellentételezni a mérföldkövek teljesítésével arányosan.
64. A projekt költségvetésében biztosított elkülönített
forrás terhére – azoknál a személyeknél, akiknek a projektben ellátott feladat a munkaköri leírásában rögzített vagy
rögzíthető, az általános munkaterhet jelentősen meg nem
haladó tevékenységet jelent – a személyi juttatásuk projektre fordított, arányos részét kell elszámolni. Esetükben
a feladat elvégzése célzottan nem ellentételezhető, azok
elvárásokat elérő vagy felülmúló teljesítésének díjazása az
érintett jogviszonya szerinti, illetményre, illetve illetményjellegű juttatásokra, pénzjutalomra vonatkozó szabályok alapján történhet.
9. Záró rendelkezések 65. Ez az együttes intézkedés az aláírását követő napon
lép hatályba.
Dr. Dankó István s. k.,
HM közigazgatási államtitkár


type: legislation

jurisdiction: Hungary

text:
61/2005. (HK 9.) HM határozata a Honvédelmi Minisztérium Központi Ellenőrzési és Hatósági Hivatal költségvetési szerv alapításáról (hatályos szöveg).
A honvédelemről és a Magyar Honvédségről szóló 2004. évi CV. törvény 76. § (3) bekezdésében, valamint az államháztartásról szóló
1992. évi XXXVIII. törvény (a továbbiakban: Áht.) 88. § (1) és (3) bekezdésében kapott felhatalmazás alapján – tekintettel az
államháztartás működési rendjéről szóló, módosított 217/1998. (XII. 30.) Korm. rendelet (a továbbiakban: Ámr.) 10. §-ára, valamint a
honvédelmi szervek működésének az államháztartás működési rendjétől eltérő szabályairól szóló 226/2004. (VII. 27.) Korm.
rendelet, a költségvetési szervek belső ellenőrzéséről szóló 193/2003. (XI. 26.) Korm. rendelet, a munkavédelemről szóló 1993. évi
XCIII. törvény, az épített környezet alakításáról és védelméről szóló 1997. évi LXXVIII. törvény, a tűz elleni védekezésről, a műszaki
mentésről és a tűzoltóságról szóló 1996. évi XXXI. törvény, a veszélyes katonai objektumokkal kapcsolatos hatósági eljárás rendjéről
szóló 95/2006. (IV. 18.) Korm. rendelet,1 a sajátos építményfajták körébe tartozó honvédelmi és katonai célú építményekre
vonatkozó építésügyi hatósági engedélyezési eljárások szabályairól szóló 40/2002. (III. 21.) Korm. rendelet előírásaira – a következő
alapító okiratot a d o m k i :
1.2 A honvédelmi miniszter közvetlen alárendeltségében 2005. április 1-jei hatállyal költségvetési szervet alapítok.
Megalakulásának időpontja jogfolytonosság alapján: 1994. november 1. 2.3 A költségvetési szerv megnevezése: Honvédelmi Minisztérium Központi Ellenőrzési és Hatósági Hivatal.
Rövidített megnevezése: HM KEHH 3.4 5 6 A költségvetési szerv székhelye: 1135 Budapest XIII., Lehel út 35–37.
Postacíme: 1885 Budapest, Pf. 25. 4.7 8 9 10 11 12 A költségvetési szerv közvetlen jogelődjei és azok telephelyei:
– HM Költségvetési Ellenőrzési Hivatal, 1135 Budapest XIII., Lehel utca 35–37.;
– HM Munkabiztonsági és Építésügyi Hatósági Hivatal, 1135 Budapest XIII., Lehel utca 35–37.
5.13 14 15 16 17 18 19 20 21 22 A költségvetési szerv tevékenységének jellege alapján közhatalmi, a feladatellátáshoz gyakorolt
funkciói szerint önállóan működő és gazdálkodó költségvetési szerv. Pénzügyi és gazdasági feladatait a Magyar
Honvédség (a továbbiakban: MH) önállóan működő és gazdálkodó, a pénzügyi és számviteli feladatok központosított
végrehajtására kijelölt költségvetési szerve; logisztikai gazdálkodási feladatait az MH kijelölt önállóan működő
költségvetési szerve; ingatlanfenntartási és -üzemeltetési, fejlesztési, az épületek fenntartásához, üzemeltetéséhez és
a személyi állomány ellátásához szükséges tárgyieszköz- és anyagellátási feladatait az MH önállóan működő és
1 Módosította: 83/2006. (HK 17/I.) HM határozat 1. pont
2 Módosította: 11/2009. (VI. 5.) HM határozat 1. pont
3 Módosította: 11/2009. (VI. 5.) HM határozat 1. pont
4 A szolgálatteljesítési helyeket beiktatta: 83/2006. (HK 17/I.) HM határozat 2. pont
5 A szolgálatteljesítési helyeket hatályon kívül helyezte: 109/2006. (HK 22.) HM határozat 1. pont
6 Módosította: 11/2009. (VI. 5.) HM határozat 1. pont
7 Módosította: 83/2006. (HK 17/I.) HM határozat 3. pont
8 A d), e), f) alpontokat beiktatta: 83/2006. (HK 17/I.) HM határozat 4. pont
9 Módosította: 83/2006. (HK 17/I.) HM határozat 12. pont
10 A d)–f) alpontokat hatályon kívül helyezte: 109/2006. (HK 22.) HM határozat 3. pont
11 Módosította: 16/2008. (HK 5.) HM határozat 1. pont
12 Módosította: 11/2009. (VI. 5.) HM határozat 1. pont
13 Módosította: 83/2006. (HK 17/I.) HM határozat 5. pont
14 Módosította: 83/2006. (HK 17/I.) HM határozat 6. pont
15 Módosította: 83/2006. (HK 17/I.) HM határozat 7. pont
16 Módosította: 83/2006. (HK 17/I.) HM határozat 12. pont
17 Módosította: 16/2008. (HK 5.) HM határozat 2. pont
18 Módosította: 16/2008. (HK 5.) HM határozat 3. pont
19 A „ , valamint a HM Munkavédelmi Bizottság titkári feladatainak ellátása” szövegrészt hatályon kívül helyezte: 16/2008. (HK 5.) HM határozat 9. pont
20 Módosította: 16/2008. (HK 5.) HM határozat 4. pont
21 Módosította: 16/2008. (HK 5.) HM határozat 5. pont
22 Módosította: 11/2009. (VI. 5.) HM határozat 1. pont
gazdálkodó, az ingatlan-fenntartási és -üzemeltetési feladatok központosított végrehajtására kijelölt költségvetési
szerve végzi. 6.23 A költségvetési szerv tevékenysége a 842210 Védelmi feladatok központi igazgatása szakágazatba tartozik.
Alaptevékenysége a 2009. december 31-ig érvényes Államháztartási Szakfeladatrend szerint:
751450 HM (MH) hivatalok és háttérintézmények tevékenysége. 7.24 25 26 27 28 A költségvetési szerv jogi személy, önálló munkaköri jegyzékkel rendelkező szervezet.
8.29 30 31 A költségvetési szerv: a) alapítója: a honvédelmi miniszter;
b) irányító szerve: a Honvédelmi Minisztérium; c) irányító szervének székhelye: 1055 Budapest V., Balaton utca 7–11.
9.32 33 34 A költségvetési szerv feladatait a honvédelmi miniszter közvetlen alárendeltségében, a hivatali működés
tekintetében a jogi szakterületért felelős szakállamtitkár irányítása alatt végzi.
10.35 A költségvetési szerv illetékessége: országos. 11.36 A költségvetési szerv jogszabályban meghatározott közfeladata:
a) a Hvt. 70. § (2) bekezdése szerint a Hvt. 70. § (1) bekezdés keretei között meghatározott feladatok ellátása;
b) a sajátos építményfajták körébe tartozó honvédelmi és katonai célú építményekre vonatkozó építésügyi hatósági
engedélyezési eljárások szabályairól szóló 40/2002. (III. 21.) Korm. rendelet 3. § (1) bekezdése és 5. §-a, valamint a
honvédelmi és katonai célú építmények építési célelőirányzata kezelésének és felhasználásának szabályairól szóló
25/2008. (XI. 28.) HM rendelet 2. § (1) bekezdése, 4. § (2) bekezdése szerinti feladatok ellátása;
c) A munkavédelmi hatósági feladatokat ellátó egyes szervek kijelöléséről szóló 230/2008. (IX. 12.) Korm. rendelet 3. §
(1) bekezdése, valamint a Magyar Honvédségre, illetve a katonai nemzetbiztonsági szolgálatokra vonatkozó eltérő
munkavédelmi követelményekről, eljárási szabályokról szóló 1/2009. (I. 30.) HM rendelet 37. § (1) és (3) bekezdése
szerinti tevékenység végzése; d) a korkedvezmény-biztosítási járulék megfizetése alól történő mentesítés eljárási szabályairól szóló 342/2007.
(XII. 19.) Korm. rendelet 1. § (2) bekezdése szerinti feladatok ellátása;
e) a tűzvédelmi hatósági feladatokat ellátó szervezetekről és a tűzvédelmi hatósági tevékenység részletes szabályairól
szóló 79/2007. (IV. 24.) Korm. rendelet 4. §-a szerinti feladatok végrehajtása;
f) a veszélyes katonai objektumokkal kapcsolatos hatósági eljárás rendjéről szóló 95/2006. (IV. 18.) Korm. rendelet 4. §
(1) bekezdése szerinti feladatok végrehajtása; g) az atomenergiáról szóló 1996. évi CXVI. törvény honvédségi alkalmazásáról szóló 33/2002. (V. 3.) HM rendelet 6. §
(1) és (7) bekezdésében, valamint 5. számú mellékletében részére meghatározott feladatok végrehajtása;
h) az üzletek működésének rendjéről, valamint az egyes üzlet nélkül folytatható kereskedelmi tevékenységek
végzésének feltételeiről szóló 133/2007. (VI. 13.) Korm. rendelet 3/A. § f) és g) pontjában meghatározott feladatok
végzése; i) a Mezőgazdasági Szakigazgatási Hivatal létrehozásáról és működéséről szóló 274/2006. (XII. 23.) Korm. rendelet
43/J. § (1) bekezdése szerinti feladatok ellátása; 23 Módosította: 11/2009. (VI. 5.) HM határozat 1. pont
24 Az utolsó bekezdés utolsó mondatát beiktatta: 83/2006. (HK 17/I.) HM határozat 8. pont
25 Módosította: 96/2006. (HK 19.) HM határozat 1. pont
26 Az utolsó bekezdés utolsó mondatát törölte: 96/2006. (HK 19.) HM határozat 1. pont
27 Módosította: 16/2008. (HK 5.) HM határozat 6. pont
28 Módosította: 11/2009. (VI. 5.) HM határozat 1. pont
29 Módosította: 83/2006. (HK 17/I.) HM határozat 9. pont
30 A második mondatot hatályon kívül helyezte: 16/2008. (HK 5.) HM határozat 9. pont
31 Módosította: 11/2009. (VI. 5.) HM határozat 1. pont
32 Az utolsó mondatot beiktatta: 83/2006. (HK 17/I.) HM határozat 10. pont
33 Az utolsó mondatot hatályon kívül helyezte: 109/2006. (HK 19.) HM határozat 3. pont
34 Módosította: 11/2009. (VI. 5.) HM határozat 1. pont
35 Módosította: 11/2009. (VI. 5.) HM határozat 1. pont
36 Módosította: 11/2009. (VI. 5.) HM határozat 2. pont
j) az ózonréteget lebontó anyagokkal és egyes fluortartalmú üvegházhatású gázokkal kapcsolatos tevékenységekről
szóló 310/2008. (XII. 20.) Korm. rendelet 3. § (5) bekezdése szerinti feladatok előkészítése;
k) az államháztartásról szóló 1992. évi XXXVIII. törvény 120/A. § (2) bekezdésének b) pontja, illetve (3) bekezdése,
továbbá 121/A. §-ának (1)–(9) bekezdése szerinti feladatok ellátása, valamint a költségvetési szervek belső
ellenőrzéséről szóló 193/2003. (XI. 26.) Korm. rendelet 4. § (3) bekezdésében, 8–10. §-aiban meghatározott feladatok
végrehajtása. A k) pont szerinti feladatok végrehajtását a főigazgató I. helyettese (a HM belső ellenőrzési vezetője) közvetlenül
irányítja. 12.37 38 A költségvetési szerv alaptevékenysége az Államháztartási Szakfeladatrend szerint:
842201 Védelmi feladatok központi igazgatása és szabályozása; 842541 Ár- és belvízvédelemmel összefüggő tevékenységek;
842542 Minősített időszaki tevékenységek (kivéve ár- és belvízvédelem).
13.39 40 A költségvetési szerv vezetője, kinevezési rendje:
a) a vezető megnevezése: főigazgató; b) a főigazgatót és a főigazgató I. helyettest (a HM belső ellenőrzési vezetőjét) a honvédelmi miniszter nevezi ki és
menti fel. 14.41 A költségvetési szervnél a Magyar Honvédség hivatásos és szerződéses állományú katonáinak jogállásáról szóló
2001. évi XCV. törvény hatálya alá tartozó hivatásos és szerződéses katonák teljesítenek szolgálatot, illetőleg a
köztisztviselők jogállásáról szóló 1992. évi XXIII. törvény hatálya alá tartozó köztisztviselők állnak jogviszonyban.
15.42 A költségvetési szerv nyilvántartásba vételét a Kt. 5. §-a alapján a Magyar Államkincstár végzi.
16.43 44 A költségvetési szerv részletes szervezeti és működési rendjét tartalmazó Szervezeti és Működési Szabályzatot a
HM KEHH főigazgató ezen határozat hatályba lépését követő 60 napon belül módosítja, és azt szolgálati úton
jóváhagyásra előterjeszti a Honvédelmi Minisztérium Szervezeti és Működési Szabályzatában meghatározott
vezetőhöz. 17.45 Ez a határozat az aláírása napján lép hatályba, egyidejűleg hatályát veszti a költségvetési szerv (HM KVEH)
alapításáról szóló 48/2001. (HK 11.) HM határozat, és az azt módosító 28/2002. (HK 16.) HM határozat, az 52/2003.
(HK 16.) HM határozat, a 12/2004. (HK 6.) HM határozat, valamint a költségvetési szerv (HM MÉHH) alapításáról szóló
46/2003. (HK 14.) HM határozat. A határozat szövege hatályos 2009. október 1-jétől.
Dr. Szekeres Imre s. k.,
honvédelmi miniszter


text:
1762/2013. (X. 25.) Korm. határozata egyes állami vagyontárgyak ingyenes önkormányzati tulajdonba adásáról.
1. A Kormány
a) az állami vagyonról szóló 2007. évi CVI. törvény (a továbbiakban: Vtv.) 36. § (2) bekezdés c) pontja, valamint
36. § (3) bekezdése alapján úgy dönt, hogy az 1. mellékletben felsorolt állami vagyonba tartozó ingatlanok
ingyenesen az ott megjelölt helyi önkormányzatok (a továbbiakban: önkormányzat) tulajdonába kerüljenek,
b) felhívja a  nemzeti fejlesztési minisztert, hogy a  Magyar Nemzeti Vagyonkezelő Zártkörűen Működő
Részvénytársaság (a továbbiakban: MNV Zrt.) útján tegye meg a szükséges intézkedéseket annak érdekében,
hogy az 1. mellékletben felsorolt önkormányzatokkal a  tulajdonosváltozás ingatlan-nyilvántartásba történő
bejegyzésére alkalmas szerződés – jelen határozat közzétételét követő hat hónapon belül – megkötésre
kerüljön.
2. A Kormány felhívja a  nemzeti fejlesztési minisztert, hogy tegye meg a  szükséges intézkedéseket annak
érdekében, hogy a  szerződés megkötése előtt az  MNV Zrt. a  Polgári Törvénykönyv szerinti jóhiszemű eljárásnak,
együttműködési és tájékoztatási kötelezettségnek eleget téve tájékoztassa az  önkormányzatokat az  ingatlanra
vonatkozó terhekről, korlátozásokról, a folyamatban lévő eljárásokról és az egyéb jogi természetű ügyekről, valamint
adja át az ezekkel kapcsolatban rendelkezésre álló dokumentumokat.
3. A Kormány felhívja a nemzeti fejlesztési minisztert, hogy tegye meg a szükséges intézkedéseket annak érdekében,
hogy az  1.  pontban írt szerződések – a  tulajdonátruházási szerződésekre vonatkozó általános jogszabályi
követelményeken túlmenően – tartalmazzák azt is, hogy:
a) az önkormányzat – szükség esetén – saját költségvetése terhére vállalja az  ingatlan környezeti állapotának
felmérését, kármentesítését, illetve, ha az  ingatlanon tervezett tevékenység engedélyköteles, akkor
a  szükséges engedélyek megszerzését, az  ingatlan ingyenes tulajdonba adásával összefüggésben
esetlegesen felmerülő általános forgalmi adó megtérítését;
b) az önkormányzat az ingatlan tulajdonjogát a fennálló terhekkel együtt szerzi meg;
c) az önkormányzat vállalja, hogy az ingatlan vonatkozásában az állammal szemben semmilyen követelést nem
támaszt;
d) a bérbeadással vagy más jogcímen hasznosított ingatlan esetében az  önkormányzat vállalja a  fennálló
jogviszonyokból eredő kötelezettségeket és a  tulajdonossal szemben támasztott esetleges jövőbeni
követelésekért való helytállást;
e) az önkormányzat vállalja, hogy a  nemzeti vagyonról szóló 2011. évi CXCVI. törvény (a  továbbiakban:
Nvtv.) 13.  § (4)  bekezdés b)  pontjában írt, az  átruházott vagyon hasznosításáról szóló beszámolási
kötelezettségének – a szerződés hatálybalépését követő évtől kezdődően – minden év december 31. napjáig
írásban tesz eleget;
f ) amennyiben az  önkormányzat az  e)  pontban foglalt kötelezettségének nem tesz eleget, az  ingatlanok
szerződésben rögzített bruttó forgalmi értékének 5 százalékát köteles az  MNV Zrt. erre vonatkozó
felhívásának kézhezvételétől számított 30 napon belül mint késedelmi kötbért megfizetni;
g) az ingatlant az  Nvtv. 13.  § (4)  bekezdés a)  pontja szerint az  önkormányzat az  1.  mellékletben és
a szerződésben az adott ingatlanra megjelölt hasznosítási célnak megfelelően köteles hasznosítani;
h) ha az önkormányzat a g) pontban foglalt kötelezettségeinek részben vagy egészben nem tesz eleget, az MNV
Zrt. az  Nvtv. 13.  § (7) és (8)  bekezdésének megfelelően jár el azzal, hogy az  önkormányzat a  nemteljesítési
kötbért köteles a felszólítás kézhezvételétől számított 60 napon belül az MNV Zrt.-nek megfizetni;
i) az önkormányzat vállalja azon külön feltételek teljesítését, amelyekhez a  vagyonkezelő, annak felügyeleti
szerve, a  védettség jellege szerinti miniszter vagy a  sportigazgatási szerv az  ingyenes tulajdonba adáshoz
szükséges hozzájáruló nyilatkozat kiadását kötötte.
4. A Kormány felhívja a nemzeti fejlesztési minisztert, hogy tegye meg a szükséges intézkedéseket annak érdekében,
hogy a  Szentgotthárd Város Önkormányzatával megkötésre kerülő tulajdonátruházási szerződés – a  3.  pontban
foglaltakon túlmenően – tartalmazza azt is, hogy a  Szentgotthárd 26 helyrajzi számú ingatlannak a  kérelmező
önkormányzat javára történő ingyenes tulajdonba adására kizárólag az  alábbi feltételek teljesülése után kerülhet
sor:
a) az ingatlan tehermentesítése a kérelmező önkormányzat részéről megtörténik;
b) a kérelmező önkormányzat az  1/1 hányad szerint tulajdonában álló Szentgotthárd 1428 helyrajzi számú,
kivett tűzoltóság megnevezésű ingatlan tulajdonjogát 1/1 hányadban az állam részére ingyenesen átruházza;
c) a kérelmező önkormányzat kötelezettséget vállal arra, hogy a Vas Megyei Kormányhivatallal 2012. október
31. napján a  járási hivatalok kialakítása és elhelyezése tárgyában megkötött megállapodás alapján a  járási
hivatalok elhelyezését a megállapodásban foglaltak szerint ingyenesen biztosítja;
d) a kérelmező önkormányzat kötelezettséget vállal arra, hogy a  kormányablak projekt megvalósításához
szükséges helyiségek használatát ingyenesen biztosítja a Vas Megyei Kormányhivatal részére.
5. A Kormány felhívja a  nemzeti fejlesztési minisztert, hogy az  MNV Zrt. útján intézkedjen annak érdekében,
hogy a  4.  pont b)  alpontja szerinti ingatlan – az  állam javára történő megszerzést követően – a  BM Országos
Katasztrófavédelmi Főigazgatóság vagyonkezelésébe kerüljön.
6. A Kormány felhívja a nemzeti fejlesztési minisztert, hogy tegye meg a szükséges intézkedéseket annak érdekében,
hogy a  Visegrád Város Önkormányzatával megkötésre kerülő tulajdonátruházási szerződés – a  3.  pontban
foglaltakon túlmenően – tartalmazza azt is, hogy a  Visegrád 71/2 helyrajzi számú ingatlannak a  kérelmező
önkormányzat javára történő tulajdonba adására kizárólag abban az  esetben kerülhet sor, ha Visegrád Város
Önkormányzata a  tulajdonában álló, Visegrád 741/1 helyrajzi számú ingatlan tulajdonjogát az  állam részére
ingyenesen átruházza, és ezzel kapcsolatban a Vidékfejlesztési Minisztérium nyilatkozata rendelkezésre áll.
7. A Kormány felhívja a nemzeti fejlesztési minisztert, hogy tegye meg a szükséges intézkedéseket annak érdekében,
hogy a Sárvár Város Önkormányzatával megkötésre kerülő tulajdonátruházási szerződés – a 3. pontban foglaltakat
túlmenően – tartalmazza azt is, hogy Sárvár 136/1/A/15 helyrajzi számú ingatlan ingyenes tulajdonba adására
kizárólag abban az esetben kerülhet sor, ha a kérelmező önkormányzat vállalja, hogy a Sárvár 136/1/A/15 helyrajzi
számú, iroda megnevezésű ingatlanra fennálló bérleti jogviszonyba bérbeadói oldalon az MNV Zrt. jogutódjaként
belép.
8. A Kormány felhívja a nemzeti fejlesztési minisztert, hogy tegye meg a szükséges intézkedéseket annak érdekében,
hogy a  Mezőtúr Város Önkormányzatával megkötésre kerülő tulajdonátruházási szerződés – a  3.  pontban
foglaltakon túlmenően – tartalmazza azt is, hogy a  Mezőtúr 1842 helyrajzi számú ingatlannak a  kérelmező
önkormányzat javára történő ingyenes tulajdonba adására kizárólag az  alábbi feltételek teljesülése után kerülhet
sor:
a) a kérelmező önkormányzat vállalja, hogy az  1/1 hányad szerint tulajdonába kerülő Mezőtúr 1842 helyrajzi
számú, kivett üzem megnevezésű ingatlanra fennálló bérleti jogviszonyba bérbeadói oldalon az  MNV Zrt.
jogutódjaként belép;
b) a kérelmező önkormányzat kötelezettséget vállal arra, hogy az  ingatlan vonatkozásában fennálló 9 000 000
forint (és járulékai) összegű vitatott követeléssel együtt veszi át az  ingatlant, és azt a  jövőben nem követeli
az MNV Zrt.-től.
9. A Kormány felhívja a nemzeti fejlesztési minisztert, hogy tegye meg a szükséges intézkedéseket annak érdekében,
hogy a  Szombathely Megyei Jogú Város Önkormányzatával megkötésre kerülő tulajdonátruházási szerződés
– a 3. pontban foglaltakon túlmenően – tartalmazza azt is, hogy:
a) a Szombathely 4877/3 helyrajzi számú ingatlannak a  kérelmező önkormányzat javára történő ingyenes
tulajdonba adására kizárólag abban az  esetben kerülhet sor, ha Szombathely Megyei Jogú Város
Önkormányzata a tulajdonában álló, Szombathely 6128 helyrajzi számú ingatlannak a tulajdonjogát az állam
részére ingyenesen átruházza;
b) a Szombathely 4877/3 helyrajzi számú ingatlannak a  kérelmező önkormányzat javára történő ingyenes
tulajdonba adására kizárólag a  12.  pontban meghatározott társasági részesedés kérelmező önkormányzat
részére történő átruházásával együtt, egyidejűleg kerülhet sor.
10. A Kormány
a) a Vtv. 36.  § (2)  bekezdés c)  pontja, valamint 36.  § (3)  bekezdése alapján úgy dönt, hogy a  2.  mellékletben
felsorolt állami vagyonba tartozó ingóságok ingyenesen Nyíregyháza Megyei Jogú Város Önkormányzata
tulajdonába kerüljenek,
b) felhívja a nemzeti fejlesztési minisztert, hogy az MNV Zrt. útján intézkedjen, hogy a 2. mellékletben felsorolt
ingóságok tulajdonba adásáról szóló szerződés – jelen határozat közzétételét követő hat hónapon belül –
Nyíregyháza Megyei Jogú Város Önkormányzatával megkötésre kerüljön.
11. A Kormány felhívja a nemzeti fejlesztési minisztert, hogy tegye meg a szükséges intézkedéseket annak érdekében,
hogy a  10.  pontban írt szerződés – a  tulajdonátruházási szerződésekre vonatkozó általános jogszabályi
követelményeken túlmenően – tartalmazza azt is, hogy:
a) az átadandó ingóságok per-, teher- és igénymentesek;
b) az önkormányzat vállalja, hogy az  ingyenesen tulajdonába kerülő ingóságok vonatkozásában a  tulajdonba
adással és az  ingóságok műszaki és egyéb állapotával kapcsolatban az  állammal szemben semmilyen
követelést nem támaszt, és az átadott ingóságok rendeltetésszerű használatra való alkalmasságáról a későbbi
felhasználás során az önkormányzat gondoskodik;
c) az önkormányzat vállalja, hogy az  átruházott vagyon hasznosításáról a  megállapodás hatálybalépését
követően – a  2.  mellékletben felsorolt ingóságok elhasználódási ideje alatt vagy azok selejtezésének
időpontjáig, illetve amíg az ingóságok Nyíregyháza Megyei Jogú Város Önkormányzata tulajdonában állnak,
de legfeljebb tizenöt évig – minden évben írásban tájékozatja az MNV Zrt-t.
12. A Kormány
a) a Vtv. 36.  § (2)  bekezdés c)  pontja, valamint 36.  § (3)  bekezdése alapján úgy dönt, hogy az  államnak a Vas
Megyei Temetkezési Korlátolt Felelősségű Társaságban (székhely: 9700 Szombathely, Ferenczy István
u. 1., Cg.: 18-09-107574) fennálló társasági részesedése ingyenesen Szombathely Megyei Jogú Város
Önkormányzata tulajdonába kerüljön,
b) felhívja a  nemzeti fejlesztési minisztert, hogy az  MNV Zrt. útján intézkedjen, hogy a  társasági részesedés
tulajdonba adásáról szóló szerződés – jelen határozat közzétételét követő hat hónapon belül – megkötésre
kerüljön.
13. A Kormány felhívja a nemzeti fejlesztési minisztert, hogy tegye meg a szükséges intézkedéseket annak érdekében,
hogy az  MNV Zrt. kizárólag olyan önkormányzatokkal kössön szerződést, amelyek a  szerződés aláírásának
időpontjában az adózás rendjéről szóló 2003. évi XCII. törvény 178. § 32. pontja szerint köztartozásmentes adózónak
minősülnek, és az  MNV Zrt.-vel szemben lejárt tartozással nem rendelkeznek. A  köztartozással kapcsolatos kizáró
feltétel fennállásának hiányát a  jogosult harminc napnál nem régebben kiállított közokirattal igazolja, vagy
nyilatkozik arról, hogy szerepel a köztartozásmentes adózói adatbázisban.
Felelős: nemzeti fejlesztési miniszter az 1–13. pontban meghatározott feladatok végrehajtásáért
Határidő: közzétételt követő hat hónapon belül
Orbán Viktor s. k.,
 miniszterelnök


text:
79/2010. (IX. 2.) ME határozata a Magyar Köztársaság Kormánya és a Szingapúri Köztársaság Kormánya között a kettős adóztatás elkerüléséről és az adóztatás kijátszásának megakadályozásáról a jövedelemadók területén tárgyú egyezmény létrehozására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (1) bekezdése szerinti hatáskörömben eljárva,
a nemzetgazdasági miniszter és a külügyminiszter előterjesztése alapján
1. egyetértek a Magyar Köztársaság Kormánya és a Szingapúri Köztársaság Kormánya között a kettős adóztatás
elkerüléséről és az adóztatás kijátszásának megakadályozásáról a jövedelemadók területén tárgyú egyezmény
(a továbbiakban: Egyezmény) módosításával, illetve új Egyezmény létrehozásával;
2. felhatalmazom a nemzetgazdasági minisztert, hogy – az érintett miniszterekkel egyetértésben – a tárgyalásokon részt
vevő személyeket kijelölje;
3. felhatalmazom a nemzetgazdasági minisztert vagy az általa kijelölt személyt, hogy a tárgyalások eredményeként
előálló szövegtervezetet kézjegyével lássa el;
4. felhívom a külügyminisztert, hogy az Egyezmény létrehozásához szükséges meghatalmazási okiratot adja ki;
5. felhívom a nemzetgazdasági minisztert és a külügyminisztert, hogy az Egyezmény létrehozását követően
az Egyezmény végleges szövegének megállapítására való felhatalmazásról szóló határozat tervezetét haladéktalanul
terjesszék a Kormány elé.
Orbán Viktor s. k.,
miniszterelnök


text:
16/2011. (V. 10.) KIM rendelete az Ipari Termékosztályozás (ITO) bevezetéséről és alkalmazásáról.
A statisztikáról szóló 1993. évi XLVI. törvény 26. § (4) bekezdés a) és b) pontjában kapott felhatalmazás alapján,
a kormányhivatalokat felügyelő miniszterek kijelöléséről szóló 5/2010. (XII. 23.) ME rendelet 1. § a) pontja szerinti feladatkörömben
eljárva a következőket rendelem el: 1. § E rendelet 1. mellékletében foglalt Ipari Termékosztályozást (a továbbiakban: ITO) kell alkalmazni a statisztikai
adatszolgáltatásokban a hazai előállítású ipari termék besorolása esetében. Az adatszolgáltatás során
a 2. mellékletben felsorolt mértékegységeket kell alkalmazni. 2. § Az ITO kód felépítése:
a) 1–4. számjegy megfelel a tevékenységek egységes osztályozási rendszere (NACE Rev. 2.) szerinti kódnak;
b) 5–6. számjegy megfelel a termékek és szolgáltatások új statisztikai osztályozása (CPA) szerinti kódnak;
c) 8. számjegy megfelel az ipari termékek osztályozása (PRODCOM) szerinti kódnak, „HU” jelölésű termékek
esetében a Központi Statisztikai Hivatal (a továbbiakban: KSH) által képzett kód;
d) 9. szám minden kódnál „0”-val jelölt; e) 10–12. mértékegységet jelölő kód.
3. § (1) Ez a rendelet a kihirdetését követő 3. napon lép hatályba.
(2) Ezen rendelet hatálybalépésével egyidejűleg hatályát veszti a KSH elnökének az Ipari Termékosztályozás (ITO)
bevezetéséről szóló 6/2010. (IV. 21.) számú közleménye. 4. § E rendelet
a) az ipari termelés közösségi felmérésének létrehozásáról szóló, 1991. december 19-i 3924/91/EGK tanácsi rendelet;
b) a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK
tanácsi rendelet, valamint egyes meghatározott statisztikai területekre vonatkozó EK-rendeletek módosításáról
szóló, 2006. december 20-i 1893/2006/EK európai parlamenti és tanácsi rendelet;
c) a termékek tevékenység szerinti, új statisztikai osztályozásáról (CPA, magyarul: TESZOR) és a 3696/93/EGK tanácsi
rendelet hatályon kívül helyezéséről szóló, 2008. április 23-i 451/2008/EK európai parlamenti és tanácsi
rendelet és d) a 3924/91/EGK tanácsi rendeletben meghatározott, ipari termékekre vonatkozó Prodcom-lista 2010-es évre
történő megállapításáról szóló, 2010. szeptember 10-i 860/2010/EU bizottsági rendelet
végrehajtásához szükséges rendelkezéseket állapít meg. Dr. Navracsics Tibor s. k.,
közigazgatási és igazságügyi miniszter


text:
6/2012. (I. 23.) ME határozata a Magyarország és az Andorrai Fejedelemség között Adóügyi Információcsere Egyezmény létrehozására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (1) bekezdése szerinti hatáskörömben eljárva,
a nemzetgazdasági miniszter és a külügyminiszter előterjesztése alapján
1. egyetértek a Magyarország és az Andorrai Fejedelemség között Adóügyi Információcsere Egyezmény
(a továbbiakban: Egyezmény) létrehozásával;
2. felhatalmazom a nemzetgazdasági minisztert, hogy – az érintett miniszterekkel egyetértésben – a tárgyalásokon részt
vevő személyeket kijelölje;
3. felhatalmazom a nemzetgazdasági minisztert vagy az általa kijelölt személyt, hogy a tárgyalások eredményeként
előálló szövegtervezetet kézjegyével lássa el;
4. felhívom a külügyminisztert, hogy az Egyezmény létrehozásához szükséges meghatalmazási okiratot adja ki;
5. felhívom a nemzetgazdasági minisztert és a külügyminisztert, hogy az Egyezmény létrehozását követően az
Egyezmény szövegének végleges megállapítására való felhatalmazásról szóló határozat tervezetét haladéktalanul
terjesszék a Kormány elé.
Orbán Viktor s. k.,
miniszterelnök


text:
328/2013. (VII. 10.) KE határozata kitüntetés adományozásáról.
Az Alaptörvény 9.  cikk (4)  bekezdés f )  pontja, illetve a  Magyarország címerének és zászlajának használatáról,
valamint állami kitüntetéseiről szóló 2011. évi CCII. törvény 18.  § (1)  bekezdése alapján – a  miniszterelnök
előterjesztésére –
a magyar–szlovén kapcsolatok fejlesztése érdekében végzett tevékenysége elismeréseként
Darja Bavdaž-Kuret, a Szlovén Köztársaság budapesti nagykövete részére a
MAGYAR ÉRDEMREND KÖZÉPKERESZTJE
 polgári tagozata kitüntetést adományozom. Budapest, 2013. június 24.
Áder János s. k.,
 köztársasági elnök


text:
7/2017. (II. 27.) HM utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében meghatározott jogkörömben eljárva a következő utasítást adom ki:
1. § (1) Hazánk védelmi képességének fejlesztése érdekében a  központi államigazgatási szervekről, valamint a  Kormány
tagjai és az államtitkárok jogállásáról szóló 2010. évi XLIII. törvény (a továbbiakban: Ksztv.) 38. § (2) bekezdés a) pontja
szerint Kun Szabó István szolgálaton kívüli vezérőrnagyot a  2.  §-ban meghatározott feladatokért felelős miniszteri
biztossá nevezem ki.
(2) A miniszteri biztos tevékenységét 2017. február 15-től 2017. augusztus 14-ig látja el.
2. § A miniszteri biztos a miniszter feladatkörébe tartozó felügyeleti jogkörében
a) az  érintett HM és MH szervezetekkel együttműködésben vezeti és koordinálja a  Honvédelmi Minisztérium
honvédelmi nevelési és felkészítési szakpolitikájához mint kiemelt kormányzati közfeladathoz kapcsolódó
stratégiai fejlesztési koncepciójának a kialakítását;
b) koordinál és együttműködik az  érintett minisztériumokkal a  honvédelmi nevelésnek a  köznevelésben és
a felsőoktatásban történő hatékony megvalósulása érdekében;
c) koordinálja és előkészíti az érintett országos hatáskörű szervezetekkel a honvédelmi nevelés programjainak
megvalósulásához szükséges együttműködések kialakítását;
d) irányítja és koordinálja a  szükséges kormányzati, közigazgatási döntések, intézkedések és a  kapcsolódó
lakossági konzultáció előkészítését; és
e) ellátja az  a)–d)  pont szerinti feladatkörökkel összefüggésben a  miniszter által meghatározott további
feladatokat.
3. § (1) A miniszteri biztos a 2. § szerinti feladatköréhez kapcsolódó egyeztetéseken és tárgyalásokon képviseli a honvédelmi
minisztert, együttműködik a  Honvédelmi Minisztérium parlamenti államtitkárával, közigazgatási államtitkárával és
a Honvéd Vezérkar főnökével, továbbá kapcsolatot tart a kormányzati és civil szervezetekkel, önkormányzatokkal.
(2) A miniszteri biztos az (1) bekezdés szerinti kapcsolatfelvételről a Honvédelmi Minisztérium parlamenti államtitkárát
és közigazgatási államtitkárát egyidejűleg tájékoztatja.
4. § (1) A miniszteri biztos feladatkörében eljárva szakmai felettesnek minősül.
 (2) A miniszteri biztos az (1) bekezdés szerinti jogkörében eljárva a 2. § szerinti feladatainak ellátása érdekében valamennyi
érintett honvédségi szervezettel – a  Honvéd Vezérkar főnökének alárendeltségébe tartozó HM szervek és katonai
szervezetek vonatkozásában a  Honvéd Vezérkar főnökének útján – folyamatos és közvetlen kapcsolattartásra,
egyeztetésre, továbbá adat, információ, illetve irat bekérésére jogosult.
(3) A miniszteri biztos megkeresését a honvédségi szervezetek feladat- és hatáskörükben eljárva, határidőre teljesítik.
 (4) A  miniszteri biztos – a  Honvéd Vezérkar főnökének alárendeltségébe tartozó HM szervek és katonai szervezetek
vonatkozásában a Honvéd Vezérkar főnökével egyeztetve – a több HM szerv feladatkörét érintő ügyben egyeztető
értekezletet hívhat össze.
5. § (1) A miniszteri biztos megbízatása alatt a Ksztv. 38. § (9) bekezdés a) pontja szerint olyan összegű díjazásra jogosult,
hogy a  díjazás és a  kormányzati szolgálati jogviszonyára tekintettel juttatott illetményének együttes összege
a 2017. február 15-én érvényes helyettes államtitkári illetménynek feleljen meg.
(2) A  miniszteri biztos a  Ksztv. 38.  § (6)  bekezdése alapján az  állami vezetői juttatásokról szóló 275/2015. (IX. 21.)
Korm. rendeletben meghatározott juttatásokra jogosult.
6. § (1) A miniszteri biztos tevékenységének ellátását – a Ksztv. 38. § (8) bekezdésére figyelemmel – a miniszteri kabinetben
önálló szervezeti egységként működő, a miniszteri biztos által közvetlenül irányított titkárság segíti.
(2) Az (1) bekezdés szerint titkárság személyi állományának
a) munkavégzését, szolgálatteljesítését közvetlenül a miniszteri biztos irányítja, és
b) egyéb feladat kizárólag a miniszteri biztos engedélyével adható.
(3) Az  (1)  bekezdés szerinti titkárságra a  Ksztv. 38.  § (8)  bekezdésére figyelemmel a  honvédelemről és a  Magyar
Honvédségről, valamint a különleges jogrendben bevezethető intézkedésekről szóló 2011. évi CXIII. törvény 46/A. §-át
megfelelően alkalmazni kell.
7. § Ez az utasítás a közzétételét követő napon lép hatályba.
Dr. Simicskó István s. k.,
 honvédelmi miniszter


text:
123/2015. (HK 6.) HVKF intézkedése a honvédelmi ágazatot érintő válságreagálási intézkedések katonai feladatainak végrehajtási rendjéről.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (1) bekezdése, a
NATO Válságreagálási Rendszerével összhangban álló
Nemzeti Intézkedési Rendszer rendeltetéséről, feladatairól, eljárási rendjéről, a közreműködők kötelezettségeiről
szóló 278/2011. (XII. 20.) Korm. rendelet, 8. § (2) bekezdés d) pontja, valamint a NATO Válságreagálási Rendszerrel összhangban álló Nemzeti Intézkedési Rendszer
működtetésével kapcsolatos feladatokról szóló 20/2014.
(III. 21.) HM utasításra figyelemmel az alábbi
intézkedést adom ki: 1. Általános rendelkezések 1. Az intézkedés hatálya a Honvéd Vezérkar főnöke
(a továbbiakban: HVKF) közvetlen alárendeltségébe tartozó szervekre, valamint a Magyar Honvédség (a továbbiakban: MH) katonai szervezeteire terjed ki.
2. Értelmező rendelkezések 2. Az intézkedésben alkalmazott fogalmak és rövidítések meghatározását a Nemzeti Intézkedési Rendszer működtetésével kapcsolatos feladatokról szóló 20/2014.
(III. 21.) HM utasítás tartalmazza.
3. A válságreagálási intézkedések katonai feladatai
végrehajtásának elvei
3. A katonai vonatkozású válságreagálási intézkedések
bevezetésének, felfüggesztésének, visszavonásának a miniszternél, illetve NATO szerveknél történő kezdeményezéséhez szükséges katonai válaszlehetőségek tervezése és
előkészítése a HVKF kizárólagos felelősségi körébe tartozik.
4. A HVK törzsigazgató a HVK döntése értelmében
végrehajtja az NCRS-ben és NIGY-ben szereplő intézkedések bevezetésével, felfüggesztésével, visszavonásával
kapcsolatos katonai feladatokhoz történő döntések szakmai előkészítését és végrehajtását, és ezzel összefüggésben koordinálja és összehangolja a Honvéd Vezérkar tevékenységét.
5. A NATO Válságreagálási Rendszerbe (NATO
CRISIS RESPONSE SYSTEM továbbiakban: NCRS), valamint az ahhoz kapcsolódó Nemzeti Intézkedési Rendszerbe tartozó katonai intézkedések tervezése, bevezetése,
végrehajtása, az MH Művelet vezetési Rendszerének (a továbbiakban: MH MVR) aktivizált elemein keresztül kerül
végrehajtásra miniszteri döntés alapján.
6. A válságreagálási intézkedések kezdeményezése,
előkészítése, bevezetése, felfüggesztése, visszavonása során a NATO szervekkel, szervezetekkel történő kapcsolattartás a katonai képviseleteken keresztül valósul meg.
7. A válságreagálási intézkedések felderítő feladatainak
végrehajtása a Katonai Nemzetbiztonsági Szolgálat (a továbbiakban: KNBSZ) Felderítő Csoportfőnökség, illetve a
KNBSZ főigazgatója által aktivizált egyéb felderítő és hírszerző képességek útján valósul meg.
4. Tevékenység a válságreagálási intézkedések
bevezetésének időszakában 8. Az MH Nemzeti Katonai Képviselet és az MH Katonai Képviselő Hivatal a NATO és az EU intézményeinél
lévő katonai képviseletek, valamint az egyes szövetséges
országok vezérkaránál lévő összekötők és a kapcsolattartásban érintett HM és MH szervek közötti jelentési és információs rendszer működtetéséről szóló 107/2005.
(HK 2/2006.) HVKF intézkedésben meghatározott jelentési rendben jelentést terjeszt fel az NCRS rendszabályokat esetlegesen érintő tervezési feladatok indulásáról, illetve a tervezési folyamat helyzetéről.
9. Az MH Központi Ügyelet (a továbbiakban: MH KÜ)
feladatköréből adódóan folyamatosan figyeli a NATO minősített levelező rendszerét, a Szövetséges Információ
Menedzser Rendszert (ALLIANCE INFORMATION
MANAGEMENT SYSTEM továbbiakban AIMS), valamint a NATO válságkezelési alkalmazását (a továbbiakban NCRS TA).
10. NATO válságkezelési intézkedést elrendelő üzenet
vétele esetén az MH KÜ jelent a Stratégiai Művelet Vezető Csoport – Katasztrófavédelmi Operatív Törzs (a továbbiakban: SMVCS-KOT) parancsnokának és szükség esetén javaslatot tesz az SMVCS – KOT aktivizálásra.
11. Az SMVCS – KOT parancsnok intézkedése alapján
az MH KÜ jelentést tesz a HVKF és a HVK Hadműveleti
Csoportfőnökség (a továbbiakban: HVK HDMCSF) csoportfőnöke részére, a továbbiakban a HVKF döntése alapján értesíti a HM Védelmi Hivatal (a továbbiakban:
HM VH) szervezet ügyeletes készenléti szolgálatát, valamint a Közigazgatási Döntés-előkészítő Rendszeren belül
felállítandó Védelempolitikai Döntés-előkészítő Csoport
megalakításáért és működtetéséért felelős főosztály – HM
Védelempolitikai Főosztály – riasztó értesítő készenléti
szolgálatát. Az elöljáró döntése alapján az MH KÜ riasztja
az SMVCS – KOT készenléti szolgálatát.
12. Az SMVCS-KOT az aktivizálása után végrehajtja a
beérkezett NCRS üzenetek értékelését. Beazonosítja a vonatkozó Nemzeti Intézkedések Gyűjteménye (a továbbiakban NIGY) rendszabályokat, végrehajtja a HVKF előzetes
szakmai tájékoztatását, javaslatot tesz a Stratégiai Művelet
Központ, a Stratégiai Kidolgozó Csoport (a továbbiakban
SKCS), vagy a Stratégiai Tervező Csoport (a továbbiakban STCS) megalakítására, valamint szükség szerint azonnal foganatosítandó rendszabályok bevezetésére, illetve az
MH MVR további elemeinek aktivizálására. Elkészíti és a
Honvéd Vezérkar (a továbbiakban HVK) törzsigazgatónak jelenti az intézkedések bevezetésével kapcsolatos
Stratégiai Katonai Javaslatot, majd annak jóváhagyása
után, a tárcaszintű szabályzók és a kormányszintű dokumentumok kidolgozása érdekében átadja azt a HM VHnak.
13. A NATO Reagáló Erők kötelékébe felajánlott és kijelölt készenléti erők riasztására és aktivizálására vonatkozó NCRS üzenet vétele esetén, halasztást nem tűrő esetben
az SMVCS-KOT parancsnoka saját hatáskörben intézkedik az érintett katonai szervezetre vonatkozó magyar nyelvű feladatszabás elkészítésére és a szervezet készenlétének fokozására. Ezt követően a tett intézkedéseket
haladéktalanul jelenti a HVKF-nek.
14. A STCS (a 72 órán túli katonai stratégiai szintű tervezés) megalakulása után végrehajtja a Stratégiai helyzet
Értékelését, kidolgozza a Stratégiai Katonai Válaszlehetőségeket, a kialakult helyzetre tekintettel Intézkedéseket
készít és ad ki a közvetlen alárendelt szervezetek részére.
Elkészíti és a Honvéd Vezérkar főnökének jelenti a műveletek végrehajtására vonatkozó Stratégiai Műveleti Elgon
dolást, majd annak jóváhagyása után, kidolgozza a Stratégiai Művelet Tervét.
15. A HVKF együttesen a HM közigazgatási államtitkárral (a továbbiakban: HM KÁT) intézkedést készít elő
az intézkedések nemzeti bevezetésére és tájékoztatja a minisztert a NATO szervek és parancsnokságok által bevezetett NCRS intézkedésekről. A HVKF közvetlen alárendelt
és az MH katonai szervezetei az NCRS-el összhangban
álló nemzeti intézkedések bevezetésével, visszavonásával
kapcsolatos feladataikat a HVKF által jóváhagyott Stratégiai Iránymutatás, vagy Műveletterv alapján hajtják végre,
melyek szükség szerint kiegészülhetnek a fenyegetettséggel arányos terrorcselekmények elleni védelmi fokozat
bevezetésével, az MH MVR további aktivizálásával, illetve az MH katonai szervezetei készenlétének fokozásával.
5. Tevékenység a válságreagálási intézkedések
bevezetése után 16. A HVK HDMCSF csoportfőnöke, az MH MVR
stratégiai elemein keresztül irányítja a válságreagálási intézkedések katonai feladatainak végrehajtását. Végzi a bevezetett NCRS intézkedésekkel kapcsolatos, NATO irányába megvalósuló kommunikációt és együttműködést.
Folyamatosan figyelemmel kíséri a kialakult helyzetet. A
helyzet változásának és az NCRS intézkedéseknek megfelelően Stratégiai Katonai Javaslatokat, Helyzetértékeléseket dolgoz ki és jelent a HVKF-nek.
17. A HVK Haderőtervezési Csoportfőnökség (a továbbiakban: HVK HTCSF) csoportfőnöke, folyamatosan figyelemmel kíséri a Stratégiai Műveleti Terv végrehajtását
és a kialakult helyzetnek megfelelően felülvizsgálja azt. A
végrehajtás során folyamatos elemző-értékelő tevékenységet folytat, amivel mérni tudja a terv megvalósulásának
hatékonyságát, illetve meg tudja állapítani a stratégai célok eléréséhez szükséges hatások eredményességét.
Amennyiben a helyzetelemzés jelentős eltérést mutat a
tervben lefektetett célok és a végrehajtás között, pontosítja, aktualizálja azt, illetve javaslatot tesz a terv átdolgozására. Felkészül a következő tervezői feladat végrehajtására.
6. A csoportfőnökségek és katonai szervezetek
általános feladatai
18. A HVK HDMCSF tervezi, szervezi és végrehajtja az
MH KÜ, SMVCS – KOT, SKCS, SMK NCRS-el összhangban álló nemzeti intézkedésekkel kapcsolatos feladatokat. kidolgozza az MH MVR működtetésének feladatait,
meghatározza az SMK működésének rendjét.
19. A HVK HTCSF tervezi, szervezi és végrehajtja az
STCS-k NCRS-sel összhangban álló nemzeti intézkedésekkel kapcsolatos feladatait.
20. A HVK illetékes csoportfőnökségei, illetve a meghatározott alárendelt katonai szervezetek feladatkörüknek
megfelelően támogatják a honvédelmi ágazatot érintő válságreagálási intézkedések katonai feladatainak előkészítését és végrehajtását.
21. A válságreagálási intézkedések katonai feladatainak végrehajtásába szükség szerint az MH összes katonai
szervezete bevonható. A feladatok végrehajtásásában
együttműködnek
a) a HVK csoportfőnökségei;
b) az MH Összhaderőnemi Parancsnokság;
c) az MH Logisztikai Központ;
d) az MH Egészségügyi Központ;
e) az MH Nemzeti Katonai Képviselet
f) az MH Katonai Képviselő Hivatal
g) az MH Geoinformációs Szolgálat;
h) az MH vitéz Szurmay Sándor Budapest Helyőrség
dandár;
i) az MH Hadkiegészítő és Központi Nyilvántartó Pa
rancsnokság; valamint
j) az MH Kiképzési és Doktrinális Központ.
7. Záró rendelkezések 22. Ez az intézkedés az aláírást követő napon lép hatályba.
A távollévő HVKF helyett:
Dr. Orosz Zoltán altábornagy s. k.,


text:
1110/2018. (III. 19.) Korm. határozata a Millenáris területén megvalósuló beruházásokkal és az üzemeltetéssel kapcsolatos feladatokról, valamint az ezekkel összefüggő forrásbiztosításról.
1. A Kormány egyetért azzal, hogy a Budapest II. kerület belterület 13204/6, 13204/10, 13204/11, 13204/12, 13204/14,
13204/15, 13204/18, 13204/19 és 13211 helyrajzi szám alatt nyilvántartott, természetben a  Budapest II. kerület,
Lövőház utca – Fény utca – Kis Rókus utca – Marczibányi tér és Margit körút, valamint a  Budapest II. kerület
belterület 13200/1 helyrajzi szám alatt nyilvántartott ingatlan által határolt ingatlanok (a továbbiakban együtt:
Millenáris) hosszú távú, területileg, műszakilag és arculati szempontból egyaránt egységes, fenntartható és
gazdaságos működtetése érdekében
a) a Millenáris területén meglévő, valamint megvalósuló építmények létesítménykezelési és üzemeltetési
feladatainak megszervezéséről, koordinálásáról a  Millenáris Széllkapu Beruházó, Fejlesztő és Üzemeltető
Nonprofit Kft. gondoskodik;
b) a Millenáris területén meglévő, valamint megvalósuló, vendéglátásra alkalmas ingatlanrészek vendéglátási
célból történő hasznosításának megszervezéséről, koordinálásáról a  Millenáris Tudományos Kulturális
Nonprofit Korlátolt Felelősségű Társaság gondoskodik.
2. A Kormány felhívja a  Miniszterelnökséget vezető minisztert, hogy a  Millenáris Tudományos Kulturális Nonprofit
Korlátolt Felelősségű Társaság, valamint a  Millenáris Széllkapu Beruházó, Fejlesztő és Üzemeltető Nonprofit Kft.
felett az államot megillető tulajdonosi jogok és kötelezettségek összessége gyakorlójaként az 1. pontban foglaltak
végrehajtása érdekében tegye meg a szükséges intézkedéseket.
Felelős: Miniszterelnökséget vezető miniszter
Határidő: folyamatos 3. A Kormány felhívja a Miniszterelnökséget vezető minisztert, hogy a Budapest II. kerület, Margit körút 85–87. szám
alatti ingatlan lebontásával összefüggő feladatokról szóló 1136/2013. (III. 19.) Korm. határozat szerinti beruházás
befejezéséhez szükséges további 1 300 000 000 forintot tőkeemelés formájában biztosítsa a  Millenáris Széllkapu
Beruházó, Fejlesztő és Üzemeltető Nonprofit Kft. részére.
Felelős: Miniszterelnökséget vezető miniszter
Határidő: a 4. pont szerinti forrásbiztosítást követően azonnal
4. A Kormány felhívja a  nemzetgazdasági minisztert, hogy gondoskodjon a  3.  pontban meghatározott összegű
forrás biztosításáról a  Magyarország 2018. évi központi költségvetéséről szóló 2017. évi C. törvény 1.  melléklet
XI.  Miniszterelnökség fejezet, 32. Központi kezelésű előirányzatok cím, 5. Tulajdonosi joggyakorlással kapcsolatos
bevételek és kiadások alcím, 4. A  Miniszterelnökség tulajdonosi joggyakorlásába tartozó gazdasági társaságok
tőkeemelése jogcímcsoport javára.
Felelős: nemzetgazdasági miniszter
Határidő: a 2018. évben a felmerülés ütemében
Orbán Viktor s. k.,
 miniszterelnök


text:
1739/2017. (X. 10.) Korm. határozata a KEHOP-1.5.0-15-2016-00007 azonosító számú („Záportározók építése a Baranya csatorna vízgyűjtőjén” című) projekt tekintetében az ingatlanvásárlás költségtípusra történő átcsoportosításról.
A Kormány hozzájárul a  KEHOP-1.5.0-15-2016-00007 azonosító számú, „Záportározók építése a  Baranya csatorna
vízgyűjtőjén” című projekt (a  továbbiakban: projekt) tekintetében, hogy a  projekt keretében az  ingatlanvásárlás
összes elszámolható költsége meghaladhassa a  2014–2020 programozási időszakban az  egyes európai uniós
alapokból származó támogatások felhasználásának rendjéről szóló 272/2014. (XI. 5.) Korm. rendelet 5.  melléklet
3.3.6.4. pontjában meghatározott felső korlátot.
Orbán Viktor s. k.,
 miniszterelnök


text:
1/2013. (II. 22.) NAV utasítása a Nemzeti Adó- és Vámhivatal Bűnügyi Főigazgatóságának Szervezeti és Működési Szabályzatáról.
A Nemzeti Adó- és Vámhivatal Szervezeti és Működési Szabályzatáról szóló 23/2011. (VI. 30.) NGM utasítás (a továbbiakban:
NAV SZMSZ) 9. § (1) bekezdése alapján – figyelemmel a NAV SZMSZ 11. §-ban foglaltakra – jelen utasítást adom ki:
1. § A Nemzeti Adó- és Vámhivatal Bűnügyi Főigazgatóságának (a továbbiakban: NAV BF) Szervezeti és Működési
Szabályzatát (a továbbiakban: SZMSZ) jelen utasítás mellékleteként adom ki.
2. § Az utasítás hatálya a NAV BF, valamint annak középfokú szerveire és alsó fokú szervére, valamint e szervek személyi
állományába tartozó pénzügyőrökre, kormánytisztviselőkre, kormányzati ügykezelőkre, munkavállalókra (a továbbiakban
együtt: foglalkoztatottak) terjed ki. 3. § A NAV BF SZMSZ-ét szükség szerint, de legalább évente felül kell vizsgálni.
4. § Ez az utasítás a közzétételét követő napon lép hatályba.
5. § Hatályát veszti a Nemzeti Adó- és Vámhivatal Bűnügyi Főigazgatóságának Szervezeti és Működési Szabályzatáról szóló
4/2011. (XI. 25.) NAV utasítás. Dr. Vida Ildikó s. k.,
elnök